הוועדה לקידום מעמד האישה ולשוויון מגדרי, כנסת 20, פרוטוקול מספר 265, 2018-07-10 11:30

עאידה תומא סלימאן: שלום לכולם, אני פותחת את הישיבה של הוועדה לקידום מעמד האישה ולשוויון מגדרי.

עאידה תומא סלימאן: אנחנו ב-10 ביולי 2018, והיום במסגרת היום המיוחד של הדיור הציבורי ביוזמתה של חברת הכנסת אורלי לוי אבקסיס וחבר הכנסת, חברי, דב חנין, נדון היום בקריטריונים לנשים בזכאות לדיור ציבורי, הטרדות מיניות בדיור ציבורי.

עאידה תומא סלימאן: אנחנו ניסינו, באמת, זאת השנה השלישית שאנחנו מנהלות את הדיון הזה ואני רוצה לברך את שני חברי הכנסת העיקשים שבאמת מנהלים את המאבק הזה ביד רמה, כל שנה מביאים לכנסת את האנשים והנשים הנהדרים והנהדרות ונותנים לי גם הזדמנות להיות חלק במאבק הזה.

עאידה תומא סלימאן: אני רוצה לתת לכם לפתוח.

עאידה תומא סלימאן: חבר הכנסת דב חנין או אורלי.

עאידה תומא סלימאן: בבקשה.

אורלי לוי אבקסיס: תודה רבה לך גברתי היושבת ראש, עאידה.

אורלי לוי אבקסיס: אני חייבת לפתוח בכמה מילים חמות על עאידה.

אורלי לוי אבקסיס: המקום שהכי קל לנו לדעת שהתפנה המקום ואם אין מקום יפנו את המקום ביום המיוחד הזה זה בגלל האישה שעומדת בראש הוועדה הזו.

אורלי לוי אבקסיס: הנושא הזה כל כך קרוב לליבה ולא בכדי עשינו פה דיונים שהיה להם אפקט אמיתי ומתמשך.

אורלי לוי אבקסיס: דב ואני כשאנחנו יושבים אנחנו מכירים את היכולת שלך גם לדפוק על השולחן אבל גם לערוך את הביקורת מה קורה עם מה שהמלצנו.

אורלי לוי אבקסיס: אז אני מאמינה שאחר כך מנכ"ל משרד השיכון ייתן פה תיאור, חגי רזניק, שאנחנו מודים לו באמת על הנכונות שלו, על הלב שלו שנמצא במקום הנכון ועל היכולת והרצון שלו לנסות ולשנות את תפיסת העולם הכל כך מקובעת, הכל כך אכזרית והכל כך אטומה של פקידי האוצר, של ראשי משרדים כאלו ואחרים שהדיור הציבורי לא היה בראש מעייניהם ולהבין שלא מדובר במספרים אלא באנשים עם סיפורי חיים.

אורלי לוי אבקסיס: עם נשים שמתמודדות מצד אחד עם קושי אמיתי לכלכל את הילדים שלהם ומהצד האחר לדאוג להם לקורת גג מול מציאות אלימה שלא פעם זורקת אותם לתחתית ולקצה השוליים החברתיים והן עומדות בפני דילמה מוסרית מאוד מאוד בעייתית, האם לדאוג לקורת גג לילדים ולהפוך להיות קורבן לטרף של אנשים שמחזיקים את העתיד של הילדים האלו בידיים ואומרים להם אני אחראי לכך שאם יהיה לך או לא יהיה לך קורת גג מעל הראש.

אורלי לוי אבקסיס: היום פתחנו בתערוכה - - -

קריאה: - - - לאן לחזור היום.

אורלי לוי אבקסיס: תראו, הדיון והיום הזה שאנחנו עושים זה גם כדי לשמר את הנושא הזה בסדר היום גם כאשר כל הזמן מנסים להשתיק אותו.

אורלי לוי אבקסיס: מהרגע שנכנסתי לכנסת כמעט עשור, הנושא הזה אני לא אתן לו ולא נותנת לו לרדת מסדר היום, ביחד עם חבר הכנסת דב חנין וביחד עם חברים נוספים ועם פורום הדיור הציבורי המדהים הזה, עם הנשים החזקות האלו, עם כרמן וריקי ודני ודניאלה, אני אשכח פה שמות, עדיף שאני לא אתחיל ו - - - וכל השאר.

אורלי לוי אבקסיס: והמאבק הזה הוא החיים היום יומיים שלהם.

אורלי לוי אבקסיס: הילדים האלו זה העתודה של המדינה.

אורלי לוי אבקסיס: אנחנו צריכים להבין שאם עכשיו יש איזה מבצע צבאי, חלילה וחס, קורה לא מעט פעמים שכשהחייל חוזר הביתה הוא מגלה שאין לו בית לחזור אליו כי הוא עבר את גיל 18 ושני האחים הקטנים שלו לא מספיקים כדי לתת זכאות לאמא לקורת גג.

אורלי לוי אבקסיס: אז מפנים אותה או מפסיקים את הסיוע בשכר דירה.

אורלי לוי אבקסיס: זו מציאות לא נורמלית, זו מציאות שצריכה הייתה להשתנות.

אורלי לוי אבקסיס: אני חשבתי שזה יהיה הרבה יותר קל, חשבתי שהמאבק הזה יהיה הרבה יותר קצר.

אורלי לוי אבקסיס: כשראיתי את השר כחלון מתמנה לשר האוצר אמרתי וואו, יש לנו אפשרות לשנות את הדיסקט.

אורלי לוי אבקסיס: לצערי הרב הדיסקט הזה לא השתנה גם כאשר יש לנו שר אוצר חברתי.

אורלי לוי אבקסיס: הם יכולים לבוא בטענות למשרד השיכון, תקשיבו, הם עשו מהלימון לימונדה.

אורלי לוי אבקסיס: מתוך המקום והתקציבים שיש להם והמעט דיור שעוד נשאר להם הם עשו את מה שהם יכולים.

אורלי לוי אבקסיס: יתירה מכך הם הציעו תכנית ארוכת טווח לטיפול במשבר הדיור הציבורי.

אורלי לוי אבקסיס: שמעתי שקט במשרד האוצר, לא התייחסות, לא איזושהי אמירה, לא להגיד אנחנו מאמצים.

אורלי לוי אבקסיס: אתם יודעים מה – יש בעיות פנים מפלגתיות בין שר האוצר לבין שר השיכון שלו, אותי זה לא מעניין.

אורלי לוי אבקסיס: כמו שהיה עם הגז.

אורלי לוי אבקסיס: אני בניגוד עניינים מובנה.

אורלי לוי אבקסיס: מצד אחד יש לי חבר שמתווה הגז מתאים לו ומצד שני יש את האינטרס הציבורי.

אורלי לוי אבקסיס: אני מעדיף את החבר.

אורלי לוי אבקסיס: אנחנו על אותו סרט.

אורלי לוי אבקסיס: מצד אחד יש את האינטרס הציבורי האמיתי ומצד שני יש חבר שהוא כבר לא חבר.

אורלי לוי אבקסיס: אז למה האנשים האלו צריכים להפוך להיות קורבן למלחמות אגו בין שני פוליטיקאים.

אורלי לוי אבקסיס: זה הזוי, זה לא נורמלי ואסור שזה יקרה.

אורלי לוי אבקסיס: אבל זה קורה הלכה למעשה.

אורלי לוי אבקסיס: אנחנו ננסה להתמקד היום.

אורלי לוי אבקסיס: תראו, אני לא באה ואני אומרת, התכנית של גלנט ושל משרד השיכון ביחד עם סגן השר שלו שאני מכירה אותו לעומק, שהיא התכנית המיטבית, אבל היא תכנית לא רעה.

אורלי לוי אבקסיס: יש בה הרבה דברים טובים.

אורלי לוי אבקסיס: יש דברים שאנחנו יכולים להגיד על זה היינו טיפה מתעקשים או משנים.

אורלי לוי אבקסיס: אבל התכנית היא ראייה וצפייה לפני עתיד ואיך מטפלים ואיך מוסיפים 7500 ו-7600 דירות מדיי שנה.

אורלי לוי אבקסיס: אבל איך מעדיף שר האוצר, האבסורד הוא שמצד אחד הוא אומר אני רוצה להבריח את המשקיעים, אני אעשה חוק דירה שלישית, מאידך הוא מוציא 2 מיליארד שקל בשנה להשתתפות בשכר דירה ונותן אותם למשקיעים.

אורלי לוי אבקסיס: לפי דוח אדוה זה מתווסף על 6 מיליארד שקלים נוספים שעוברים מהעשירונים התחתונים לעשירונים העליונים.

אורלי לוי אבקסיס: ככה אתה מסנן את המשקיעים?

אורלי לוי אבקסיס: אולי נתחיל בבנייה של דיור ציבורי, בנייה תקציבית.

אורלי לוי אבקסיס: ככה זה לא רק לאוכלוסיות המוחלשות ביותר, נעשה גם שכירות ארוכת טווח למעמד הביניים על הדרך.

אורלי לוי אבקסיס: אבל המדינה שותקת.

אורלי לוי אבקסיס: וכשהמדינה שותקת האזרחים על הברכיים.

אורלי לוי אבקסיס: שתיקה פירושה המשך השערורייה שיותר מדיי שנים קורית בדיור הציבורי.

אורלי לוי אבקסיס: אנחנו ננסה להתמקד עכשיו בנקודות שבגינן כינסנו את הוועדה הזאת - - -

קריאה: סליחה, זה באמת, אני באה לפה כבר ארבע שנים - - -

עאידה תומא סלימאן: לא, לא, גברתי, שנייה, אני אגיד לך משהו.

עאידה תומא סלימאן: אני אבקש משהו.

עאידה תומא סלימאן: אני כבר שלוש שנים מנהלת את הדיון הזה וכולם - - - לא, לא, זה לא הולך ככה, חבל.

עאידה תומא סלימאן: את לא באת להתעמת איתי אז תשמעי אותי עד הסוף.

עאידה תומא סלימאן: תשמעו, אני חייבת להגיד משהו ואני אבקש מכולם עכשיו דקה להקשיב לי.

עאידה תומא סלימאן: אני יודעת עד כמה הדיונים האלה טעונים ואני יודעת עד כמה אתן מלאות ומלאים כעס, ובצדק.

עאידה תומא סלימאן: אבל מי שנכחה בדיונים בשנתיים האחרונות יודעת טוב מאוד שאם מנהלים את הדיון בצורה שאני מנסה לנהל אנחנו מקשיבות אחת לשנייה ואני מבקשת להעלות את השאלות באופן הכי נוקב כלפי נציגי המדינה ואנחנו מצליחות בסוף לקבל תשובות.

עאידה תומא סלימאן: להתפרץ, לצעוק, אצלי זה לא הולך.

עאידה תומא סלימאן: אז אני מבקשת כל מי שרוצה ורוצה לדבר להירשם אצל מנהלת הוועדה כדי שגם אני אדע מה סדר גודל מספר הדוברים ואוכל לנווט את השיחה.

עאידה תומא סלימאן: אני מאוד מבקשת, אני פה בשבילכם, בואו לא נתעמת על סדרי מי מדבר ומי לא.

עאידה תומא סלימאן: חבל לבזבז את הזמן על זה, יש נושאים יותר חשובים.

עאידה תומא סלימאן: אורלי, את מסכמת?

אורלי לוי אבקסיס: כן, אני ממש מסכמת.

אורלי לוי אבקסיס: ואני רוצה רק להבהיר לכם.

אורלי לוי אבקסיס: חבר'ה, אנחנו אלה שנושאים את המאבק, אנחנו לא יושבים על השאלטר.

אורלי לוי אבקסיס: אנחנו לא יכולים להפנות עכשיו מיליארדי שקלים.

אורלי לוי אבקסיס: אבל ככל שאנחנו נהיה מלוכדים וככל שנהיה מאוחדים במאבק הזה ולא ניתן להם להפריד אותנו קבוצות נגד קבוצות נצליח לגרום לכך ששר האוצר יבין שאין אופציה אחרת.

אורלי לוי אבקסיס: הוא לא אוהב את גלנט?

אורלי לוי אבקסיס: שיציע תכנית ארוכת טווח משלו בבקשה.

אורלי לוי אבקסיס: אבל אי אפשר לעמוד מנגד, להשקיף מהצד, ולהגיד חוקי הג'ונגל יעשו את שלהם.

אורלי לוי אבקסיס: חוקי הג'ונגל יטרפו פה אנשים.

אורלי לוי אבקסיס: טרפו פה ילדות.

אורלי לוי אבקסיס: הסיפורים של אותן נשים שמופיעות עכשיו בתערוכה שהצגנו זה סיפורי חיים של הנשים שאין להן יכולת אמיתית לשמור על עצמן ועל הילדים שלהן.

אורלי לוי אבקסיס: וזו דילמה בלתי אנושית ובלתי אפשרית.

אורלי לוי אבקסיס: מי שיכול היום לשנות את המצב זה שר האוצר, אני חוזרת ואומרת.

אורלי לוי אבקסיס: אנחנו מעלים את הבעיות, אנחנו מציעים פתרונות.

אורלי לוי אבקסיס: מי שצריך לאמץ את זה זה לא חברי הכנסת כי אין לנו לא את המנגנון, לא את הכוח, לא את המשרדים ולא את התקציבים.

אורלי לוי אבקסיס: מי שצריך לעשות - - -

קריאה: לא באים - - - היושבת ראש - - -

אורלי לוי אבקסיס: היושבת ראש עשתה את המקסימום - - - אני רוצה - - - בואו נשים דגש.

אורלי לוי אבקסיס: תראו, מה שקורה שאנחנו מתנים את הזכאות בלידת ילד שלישי למציאות של עוני ושל חוסר בקורת גג כדי לקבל זכאות, זה טירוף מערכות.

אורלי לוי אבקסיס: כי אז את מקבלת זכאות על הנייר ואת לא יכולה לעשות שום דבר על הנייר הזה, כי זכאות על הנייר לא נותנת לך קורת גג, אין דיור.

אורלי לוי אבקסיס: וכשזורקים לשוק החופשי את אותן נשים עם איזשהו סיוע בשכר דירה מינימאלי אנחנו יודעים מה צריך להידרש כדי להשלים את הסיוע הזה.

אורלי לוי אבקסיס: כאשר אנחנו מדברים על התניית זכות בהבטחת הכנסה או השלמת הכנסה מה שקורה הוא דבר נורא פשוט: באים לאותן נשים, חד הוריות, עם שלושה ילדים, שהביטוח הלאומי כבר עשה להן מבחן הכנסה והחליט שהן מוחלשות ביותר, ולכן מגיע להן מזונות דרך הביטוח הלאומי, 2000 ומשהו שקל, ולכן הן לא יכולות לקבל הבטחת הכנסה, אז הן צריכות לוותר על המזונות של הילדים שלהן כדי להיות זכאיות.

אורלי לוי אבקסיס: הבטיחו, סגן שר השיכון שהוא היה פה - - -

עאידה תומא סלימאן: אני בדיוק רציתי להתייחס לזה.

אורלי לוי אבקסיס: ואני רוצה להגיד לך, עאידה, זה מופיע בתכנית שלהם.

אורלי לוי אבקסיס: זה מופיע בתכנית שהוצגה על ידי משרד השיכון, הם את שלהם עשו.

אורלי לוי אבקסיס: הם המליצו ורוצים לשנות.

אורלי לוי אבקסיס: השאלה אם מאמצים את ההמלצות שלהם או לא.

אורלי לוי אבקסיס: דבר שלישי – הנושא של הסיוע לא רק שהוא לא מספיק, הוא זורק את האנשים לשוק שלא מתאים להם.

אורלי לוי אבקסיס: אין להם ביטחונות, אם היה להם ביטחונות הם לא היו נמצאים זכאים.

אורלי לוי אבקסיס: זה הביצה והתרנגולת, מה קודם למה.

אורלי לוי אבקסיס: מישהו פה הלך לשכור דירה?

אורלי לוי אבקסיס: אני יודעת, הייתי סטודנטית שנים.

אורלי לוי אבקסיס: עד לא מזמן גם הייתי אני בשכירות.

אורלי לוי אבקסיס: סוף סוף, תודה לאל, הגעתי לבית משלי, אחרי שנים ארוכות של חסכונות וכדומה.

אורלי לוי אבקסיס: אבל מה קורה לאותם אנשים ושלא ידברו איתי על דיור למשתכן.

אורלי לוי אבקסיס: כי דיור למשתכן הוא לא פתרון לבעיות של הדיור הציבורי.

אורלי לוי אבקסיס: מה גם - - - על 5% מהדיור למשתכן שיהיה לדיור ציבורי לא קרה.

אורלי לוי אבקסיס: יש הצהרות, אין יותר מזה כלום.

אורלי לוי אבקסיס: דירות עומדות ריקות, קבלנים מדברים על כך שאין פונים, גם לא במחיר למשתכן.

אורלי לוי אבקסיס: מה יכול לעשות שר האוצר לעשות?

אורלי לוי אבקסיס: להלאים אותם.

אורלי לוי אבקסיס: תקנו אותם, תעבירו אותם לאותן אוכלוסיות שנמצאות בצורה קשה.

אורלי לוי אבקסיס: אני רוצה להגיד לך גם הנושא הזה שמבקשים מהם כל שנה לחדש את הזכאות שלהן.

אורלי לוי אבקסיס: אלה אוכלוסיות שקשה להן לעמוד מול בירוקרטיה, קשה להן לעמוד מול טפסים.

אורלי לוי אבקסיס: ואז אם חסר איזה טופס, גם מבקר המדינה אמר שהרבה פעמים הטפסים - - -

קריאה: גם לא מחזירים את הכסף רטרואקטיבית.

אורלי לוי אבקסיס: נכון.

אורלי לוי אבקסיס: כשהטפסים חסרים הרבה פעמים בגלל הפקיד שלא הכניס אותו ולא בגללם ואז שוללים להם את הזכאות.

אורלי לוי אבקסיס: זה לא בסדר.

אורלי לוי אבקסיס: אני מקווה מאוד שאחרי יום הדיור הזה משהו ישתנה אצל שר האוצר והוא יבין שאו שהוא מאמץ את התכנית ארוכת הטווח של משרד השיכון או שהוא מביא תכנית ארוכת טווח משלו.

אורלי לוי אבקסיס: אבל היא צריכה להיות מבוססת תקציב.

אורלי לוי אבקסיס: היא צריכה להיות בבסיס התקציב, הוא לא ראה בזה צורך בתקציב האחרון שהיה - - - עכשיו כלכלת בחירות, נראה מה יהיה עם זה.

אורלי לוי אבקסיס: תודה רבה לך גברתי.

עאידה תומא סלימאן: תודה.

עאידה תומא סלימאן: אני חייבת להגיד שבדיוק רציתי להתייחס לזה שנכח סגן שר הבינוי והשיכון בישיבה שהתקיימה לפני שנה והוא הבטיח לנו כי יבצע בדיקה מחודשת ודיון מקצועי לקריטריונים לזכאות לדיור ציבורי ואת אמירתו הוא אמר בצורה הכי ברורה כי סעיף המזונות אינו סביר והוא יפעל לשינויו אם בהחלטת ממשלה או בחקיקה.

עאידה תומא סלימאן: עברה שנה מאז ותיכף נשמע את מנכ"ל משרד השיכון.

עאידה תומא סלימאן: אבל אני חייבת גם להגיד שאתמול הייתה לי פגישת עבודה עם שר האוצר שהייתה שייכת לנושא אחר, הוקדשה לנושא אחר, אבל על הדרך העליתי את הנושא של עניין שינוי הקריטריונים וסעיף המזונות וכו'.

עאידה תומא סלימאן: והוא הבטיח לי פגישת עבודה מיוחדת לנושא הזה.

עאידה תומא סלימאן: זה לא אומר שאני אהפוך את העולם או אשנה את דעתו, אני בטוחה שאתם מדברים יותר ממני בנושא הזה- -

אורלי לוי אבקסיס: יש הצעת - - - בממשלה, שיגיד כן.

עאידה תומא סלימאן: - - אבל אנחנו גם נפעיל את הלחץ הזה.

עאידה תומא סלימאן: חבר הכנסת דב חנין.

דב חנין: תודה לך גברתי יושבת הראש.

דב חנין: שלוש פעמים תודה – תודה לך, את באמת, כמו שאמרה אורלי, את מחויבת לנושא הזה, הוועדה שלך מגויסת למאבק הזה, כל הכבוד והרבה הערכה.

דב חנין: תודה לך חברתי אורלי על השותפות שבינינו.

דב חנין: תאמינו לי, חברות, אנחנו נאבקים מול קיר.

דב חנין: לפעמים נראה שהקיר הזה הוא תלול וגבוה ואנחנו מחפשים בו פרצות וזו עבודה דיי קשה.

דב חנין: ואני מסתכל תמיד על אורלי בהמון המון התפעלות והערכה ואני שואל את עצמי איזה מן מנוע פנימי הותקן בה שהיא ממשיכה להילחם ולפעול ולהיאבק באמת באותה התלהבות כמו ביום הראשון שראיתי אותה כאן בכנסת.

קריאה: ירושה מהאבא.

דב חנין: כנראה גם, כנראה גם בהחלט.

דב חנין: וגם עוד כל מיני תוספות טובות בדרך.

קריאה: אבל אלה שלא שומעים לך הם צריכים לדעת שאנחנו אלה שבוחרים אותם ועוד ארבע שנים ניפגש בקלפי.

דב חנין: בעיקר אני רוצה להגיד לכן תודה.

דב חנין: אני רוצה להגיד לכן תודה, הפעילות והפעילים, שאני מכיר אתכם, בעיקר פעילות, אתן פשוט נשים מדהימות בעיניי.

דב חנין: חלק מכן מתמודדות עם תנאים מאוד מאוד קשים.

דב חנין: אתן באמת שוחות במים סוערים ואני אומר לעצמי, בנאדם ששוחה במים סוערים בעיקר הדבר הראשון שהוא מנסה בחיים זה לא לטבוע.

דב חנין: אבל אתן לא רק שמנסות לא לטבוע, אתן דרך השחייה שלכן מנסות לשנות את המצב שלכן ולשנות את המצב של הסביבה ולנסות לשנות את המצב של החברה שלנו.

דב חנין: ובאמת באמת תודה לכן, בשם כל הציבור, גם אלה שלא נמצאים בחדר הזה, וגם אלה שאפילו עדיין לא הבינו שדיור ציבורי זה הפתרון בשבילן.

דב חנין: תודה לכן שאתן החלוצות במלחמה הזאת.

עאידה תומא סלימאן: רק בגלל שדב דיבר אני מרשה את מחיאות הכפיים האלה.

עאידה תומא סלימאן: ומעכשיו והלאה לא מוחאות כפיים.

קריאה: רציתי למחוא גם לך כפיים אבל אני יודעת שאסור.

דב חנין: אני רוצה להגיד משהו על הקשר בין נשים ודיור ציבורי.

דב חנין: תראו, האמת היא, דיברנו בשבחה של עאידה, יושבת ראש הוועדה שלנו, אבל האמת היא שהוועדה הזו היא באמת המקום הכי טבעי לדיון הזה.

דב חנין: כי איכשהו זה יוצא ככה בעולם המציאות שנשים הן גם הנפגעות הראשיות אבל גם הלוחמות הראשיות.

דב חנין: זהו, גם בצד הקשה, הפגוע, אבל גם בצד האופטימי של השינוי.

דב חנין: אנחנו מסתכלים על מאבק הדיור הציבורי, נשים מובילות אותו.

דב חנין: אני אומר לכם, אני מסתכל על המאבק הזה ואני מבין עד הסוף כמה החברה שלנו תהיה יותר טובה אם נשים יובילו אותה.

דב חנין: תאמינו לי, יהיה מקום יותר טוב.

דב חנין: אני רוצה רגע להגיד משהו לגופו של הדיון.

דב חנין: אני קראתי - - - את הכתבה הקשה מאוד שהתפרסמה בידיעות אחרונות.

דב חנין: באמת, אלה דברים, אנחנו מכירים את הסיפורים, אנחנו שומעים אותם כאן, אבל גם כשאני מכיר את הסיפורים ואני מכיר את העדויות, כשאני קורא את זה אני חייב להגיד לכם שאני מצטמרר.

דב חנין: אנחנו ב-2018, חברות, ככה נשים במדינת ישראל חיות?

דב חנין: זה מבייש אותי.

דב חנין: זה באמת מבייש אותי.

דב חנין: אני לא רוצה לחיות במקום כזה.

דב חנין: אני רוצה שאנחנו נחיה במקום שדברים כאלה לא יקרו בו.

דב חנין: ואנחנו מדברים באמת על פגיעות מיניות מהסוג הכי נאלח, הכי ירוד.

דב חנין: על ניצול הכי בוטה, הכי ברוטאלי של נשים במצב הכי קשה.

דב חנין: זה במישור אחד.

דב חנין: במישור שני אנחנו מדברים באמת על פגיעה בנשים ובמקום החברתי שלהן, במעמד החברתי שלהן, ביכולת שלהן להתקיים, בצורה איומה.

דב חנין: אמרתי בתחילת הדברים שלי, נורא נורא חשוב להבין, בנושא הדיור הציבורי, ואם לא נבין את זה אנחנו לא נצליח להתקדם, אנחנו באמת מול קיר.

דב חנין: כשאנחנו התחלנו את המאבק אמרו לנו, אנשים מכובדים מאוד בממשלה, כולל אנשים שנמצאים בממשלה בתפקיד הכי בכיר היום, אמרו לנו, חברים, הדיור הציבורי זה משהו ששייך לעבר, התקדמנו, סגרנו פרק.

דב חנין: היום יהיו דברים אחרים.

דב חנין: לא צריך דיור ציבורי.

דב חנין: נמכור את כל הדירות, לא יישארו דירות דיור ציבורי, נפתור בדרכים אחרות.

דב חנין: זה מה שאמרו לנו.

דב חנין: היום, אני אגיד לכם את האמת, אף אחד, כולל ראש ממשלת ישראל שאולי חושב ככה בליבו, לא מעיז לדבר ככה.

דב חנין: וזה הישג שלכן.

דב חנין: ובחומה הזאת שאנחנו מתמודדים מולה אנחנו מתחילים לראות סדקים רציניים.

דב חנין: דיברה אורלי על התכנית שמשרד השיכון פרסם.

דב חנין: ואני רוצה להגיד לכם, אני לא שייך למפלגתו של השר גלנט ואין בינינו שום קרבה פוליטית, אבל אני קראתי את התכנית הזאת ואני אמרתי לעצמי, הגענו ליום טוב ששר בממשלה, ממשלה שהכי רחוקה ממני בתחום הכלכלי, בתחום החברתי, בכל התחומים, כותב כזאת תכנית.

דב חנין: אנחנו זזים, חברים, ואנחנו אני אומר את זה לכם.

דב חנין: אני אגיד את זה גם בדיון של ועדת הכלכלה בצהריים.

דב חנין: אנחנו כולנו, גם אם יש בפרטים ויכוחים כאלו או אחרים, צריכים לתת לתכנית הזאת פוש.

דב חנין: אנחנו צריכים לנסות שהיא תעבור, אנחנו צריכים שאנשים במדינת ישראל והממשלה במדינת ישראל תבין נקודה אחת גדולה: דיור ציבורי זה לא הבעיה, דיור ציבורי זה הפתרון למשבר הדיור במדינת ישראל.

דב חנין: תייצרו דיור ציבורי.

דב חנין: 30%-40% מההולנדים חיים בדיור ציבורי.

דב חנין: תאמינו לי, הולנדים חיים ברמת חיים הרבה יותר גבוהה מאיתנו ודיור ציבורי הוא פתרון מרכזי.

דב חנין: דיור ציבורי חייב להיות חלק מהפתרון ואם הוא יהיה חלק מהפתרון משבר הדיור לא יהיה.

דב חנין: תודה.

עאידה תומא סלימאן: תודה לחבר הכנסת דב חנין.

עאידה תומא סלימאן: אני הבנתי, מר חגי רזניק, מנכ"ל משרד השיכון הצטרף אלינו היום לדיון הזה.

עאידה תומא סלימאן: אני הבנתי שתיכף תצטרך להיות בעוד דיון ועדה בנושא שלנו, של היום הזה.

עאידה תומא סלימאן: אני אתן לך להתייחס לנקודות שהועלו ולעדכן אותנו איפה אנחנו נמצאים היום, לאחר שנה מהדיון הקודם.

עאידה תומא סלימאן: בבקשה.

חגי רזניק: בשמחה.

חגי רזניק: אני קודם כל אעסוק במאקרו, אני אצטרף לדוברים הקודמים.

חגי רזניק: קודם כל, מעבר לכל בעיה פרטנית הבעיה שגם מביאה לבעיות הפרטניות זה בעיה בצמצום המלאי בדיור הציבורי.

חגי רזניק: זה הבעיה המרכזית.

חגי רזניק: זאת אומרת, גם כשבסוף צועק מישהו שהוא לא מקבל מענה זה כי הוא מקום 12 או 13 או 20 בתור ובסוף אנחנו יכולים ללכת וללחוץ בוועדה ובגלל מקרה חריג להקדים ולפעמים נצליח ולפעמים לא נצליח, אבל בסוף הבעיה היא המצאי של הדיור הציבורי.

חגי רזניק: המדינה לאורך השנים מכרה דירות, לא קנתה דירות וזה הבעיה להכל.

חגי רזניק: כשאין מלאי וכשה

חגי רזניק: מלאי נמצא במחזור אז מגיעות תופעות של ניצול ומגיעות תופעות של מחסור ומגיעות תופעות שפונים לראשי המערכת ובאים לטענה, מוצדקת אגב, גם אליי, לראשי - - -

קריאה: - - -

חגי רזניק: בסדר, אז בסוף אתם יכולים להתייחס.

קריאה: - - - היא לא רלוונטית.

חגי רזניק: אז בסדר, אז היא לא רלוונטית, אחרי זה אפשר להגיד דברים אחרים.

חגי רזניק: אנחנו למעשה הצגנו תכנית שלא כולה, אגב, תקציבית, של מעל 7000 דירות בשנה.

חגי רזניק: אני פה מוצא הזדמנות להודות גם לבנות ובני פורום הדיור הציבורי שמביאים גם הרבה ידע לשולחן.

חגי רזניק: אנחנו לא תמיד מסכימים והרבה פעמים הם תוקפים אותנו, גם חלק מהפעמים בצדק, אבל באמת שותפים בגיבוש של תכנית - - -

עאידה תומא סלימאן: כל עוד אתם לא תוקפים אותם זה בסדר.

חגי רזניק: אנחנו אף פעם לא תוקפים - - -

קריאה: הם מנסים עכשיו להיות בסדר איתם כדי שהם לא יתקפו - - -

קריאה: - - - גם מי שלא שייך לפורום.

חגי רזניק: וכמובן, כל פעילי הדיור הציבורי וכל מי שיכול.

חגי רזניק: ותמיד יהיה, אנחנו עושים ככל יכולתנו, לא תמיד יהיה טוב, אבל אנחנו יכולים לעשות ככל יכולתנו.

חגי רזניק: ואם אנחנו מדברים על 7000 דירות בשנה אז חלק מהדירות יכולות לבוא על חשבון טיפול בזכויות תכנוניות מול זכויות חברתיות.

חגי רזניק: זאת אומרת חלק מהדבר הזה זה לא תקציבי לייצר פתרונות תכנוניים.

חגי רזניק: ממתין היום לסיוע בשכר דירה שמקבל בין 3000 ל-3900 שקל כל חודש קיבל ויקבל לאורך זמן, אנחנו יודעים להצביע היום על ה- - - פיננסיים שבהם אנחנו יודעים להוון את הסכום הזה ולרכוש דירות, זה כסף שקיים- - -

עאידה תומא סלימאן: אני מבקשת קודם כל לא לדבר תוך כדי.

עאידה תומא סלימאן: ואם כבר, תתרחקו מהמיקרופונים, זה מאוד מפריע.

עאידה תומא סלימאן: בבקשה.

חגי רזניק: תודה.

חגי רזניק: ואני אתן לכם עוד דוגמה.

חגי רזניק: עליות התקבולים של המדינה מקרקע גדלו מ-8 מיליארד שקל ל-15 מיליארד שקל.

חגי רזניק: יש היום קרן שנקראת קרן שטחים פתוחים, הייתי חבר בהנהלתה.

חגי רזניק: הקרן הזאת בונה מגלשות, בונה מדשאות, זה דבר חשוב.

חגי רזניק: אבל באותם מאות מיליוני שקלים אפשר לקנות דיור ציבורי.

חגי רזניק: כל שנה אומרים לי זה חוץ תקציבי, לא חוץ תקציבי, זה הדבר.

חגי רזניק: אנחנו הצגנו תכנית, אפשר להסכים איתה, אפשר לא להסכים איתה.

חגי רזניק: אני אומר לכם שחלק מרכזי מהשלבים הם שלבים שהם ישימים, שיש להם גם פתרון שהוא פתרון תקציבי.

חגי רזניק: הנחנו אותה על שולחן הממשלה ואני מקווה שאוצר המדינה, שר האוצר, שר האוצר אדם חברתי, אני מקווה שהוא יאשר את התכנית.

חגי רזניק: בצוות היישום - - -

אורלי לוי אבקסיס: אנחנו קוראים לו ליישם.

חגי רזניק: אנחנו קוראים לו ליישם את התכנית ובצוות היישום יש נציגים שלו מקצועיים ואין לי ספק שככל שיתנו לזה רוח גבית אני אשמח לשתף איתם פעולה - - -

אורלי לוי אבקסיס: הוא הגיב מאז שהצגתם את התכנית, אדוני המנכ"ל?

חגי רזניק: אני לא עובד בדרג מיניסטריאלי אבל אנחנו ממתינים לאישור רשמי ואני מקווה, מאמין, מקווה ומתפלל שהוא יאשר ושנתקדם.

חגי רזניק: צריך להגיד, השר גלנט בתכנית הזאת שיצאה יחד עם סגנו ז'קי לוי לא רק שמו על השולחן את הטיפול במצאי.

חגי רזניק: יש פה, גברתי היושבת ראש, העלית פה, הייתי פה שותף לפני שנה, יחד עם סגן השר לדיון.

חגי רזניק: אנחנו ראינו שמלבד הטיפול במלאי יש קריטריונים שהם קריטריונים לא סבירים והתחייבנו לטפל בהם ואכן עשינו כך - - -

עאידה תומא סלימאן: נכון, והבטחתם להגמיש.

חגי רזניק: אז על שולחן הממשלה, על שולחן מזכירות הממשלה כרגע, כחלק מתכנית לגור בכבוד יש פרק שלם שמדבר על הגמשת הקריטריונים והגדלת הסיוע לקהלים שהם קהלים נוספים.

חגי רזניק: הסעיף הראשון שאנחנו מעלים אותו הוא הסעיף שאת עסקת בו, גברתי היושבת ראש, לגבי ביטוח לאומי.

חגי רזניק: אנחנו מדברים על פגועי נפש.

חגי רזניק: כי מי שהוא מאה אחוז פגוע נפש, לי יש ניסיון אישי עם פגועי נפש, אבל לא צריך ניסיון אישי לדעת שפגוע הנפש מאה אחוז הוא כלוא בגופו ובנפשו לא פחות מפגוע גוף.

חגי רזניק: ולכן אנחנו מציעים גם להשית עליו את אותן זכויות.

חגי רזניק: ומעבר לזה, אם התכנית הזאת תהיה ישימה ואנחנו נוכל בסופו של דבר להגיע למצב שאנחנו בונים וקונים ומייצרים פתרונות לאלפי דירות במשך שנה, וכל שנה, ולהגיע ל-72,000 דירות במשך עשור אז אנחנו למעשה נוכל גם להגמיש את הקריטריונים וגם זה מוצע בדרך כזאת שאנחנו נוכל גם לעודד פרנסה.

חגי רזניק: כי היום מה שקורה בעולם הזה הוא עולם שאתה צריך כל הזמן להוכיח כמה אתה מסכן וכמה אתה מדוכא ואסור לך לייצר מוביליות מהעולם הזה.

חגי רזניק: ואם אנחנו נגמיש את זה ונאפשר שכן תהיה תקרת הכנסה בצורה מדודה, כי בסוף השמיכה היא שמיכה מוגבלת, אז אנחנו נוכל להרחיב את המנעד הזה.

חגי רזניק: אני רוצה ברשותך להתייחס לעוד המלצות.

חגי רזניק: יושבת פה, אני באמת מתנצל, אני אצטרך ללכת, אני מעריך גם שחלק מהדוברים פה, יש הרבה דוברים שטיפלתי בהם ברמה אישית והצלחתי, יש דוברים שאני מעריך שהם מתוסכלים כי לא הצלחתי לטפל.

חגי רזניק: ותמיד אין פה מאה אחוז של טיפול, אבל מה שנקרא ריבון העולמים העדי, לא צריך מעבר לזה, וזה בסדר שיש פה גם, אני רואה נשים שעושות לי נו נו נו וגם זאת זכותן ואני אנסה לעשות טוב יותר.

חגי רזניק: למרות שיש דברים שלא ביכולתי - - -

קריאה: לא פרטני נקודתי - - -

קריאה: ולהפסיק להגיד אני חברתי חברתי.

קריאה: תהיו באמת חברתיים.

קריאה: לא להגיד אני חברתי.

קריאה: המילה חברתי הפכה להיות מילה במילון של הפוליטיקאים אבל הם לא עושים שום דבר- - -

חגי רזניק: אימצתי ואני גם - - -

עאידה תומא סלימאן: לא, זה לא כל פעם ואחר כך סליחה.

עאידה תומא סלימאן: זהו.

חגי רזניק: אני לא יושב ראש הוועדה.

חגי רזניק: את ההערה שלך אני מקבל באהבה דניאלה.

חגי רזניק: עכשיו לגבי ההערות עצמן.

חגי רזניק: קודם כל דני, איפה דני?

קריאה: דני יצא.

עאידה תומא סלימאן: רצית להתייחס להמלצות - - -

חגי רזניק: לגבי ההמלצות הפרטניות.

חגי רזניק: יושבת פה עורכת דין חנאן נג'ארה, היא תוכל אחרי זה להמשיך.

חגי רזניק: אנחנו אימצנו את כל ההמלצות שהוועדה הזאת לקחה על עצמה.

חגי רזניק: היא לא מורה לנו אבל היא מייצרת איזושהי בקרה על הרשות המבצעת, ובקרה חשובה.

חגי רזניק: ואני רוצה להגיד קודם כל, לראשונה, שזה עוד לא יצא אבל אנחנו ערכנו, זה שנה עבודה, ערכנו את כל התנ"ך של הזכויות של דיירי הדיור הציבורי לרבות סיוע בשכר דירה.

חגי רזניק: ושלא יהיו קודים שהם קודים אלמוניים שאנשים יצטרכו לנחש למה מחליטים להם איך וירגישו שגם אם ההחלטה היא לא שרירותית התחושה היא שרירותית ואני מתחייב - - -

קריאה: מתי יישמו את זה?

חגי רזניק: החוברת בהגהה אחרונה, אני מתחייב שהיא תצא בשבועות הקרובים, זה אחד.

חגי רזניק: בנוסף - - -

אורלי לוי אבקסיס: זה בחלק מהחוק שאני ודב חנין העברנו על הנגשת המידע לדיירים - - - ולכן טוב מאוד שעשיתם עם זה את האוגדן הזה שתדענה וידעו כל מי שנמצאים מה הם הזכויות שלהם.

אורלי לוי אבקסיס: ואם מישהו דוחה אותם בניגוד לאותו מכלול זכויות זאת אומרת שהוא עובר על החוק.

חגי רזניק: אני אמשיך את ההמלצות, יש עוד המלצות.

חגי רזניק: אז קודם כל באמת גם תודה לחברת הכנסת לוי אבקסיס שבאמת מייעצת לנו בכל מה שקשור לעולם הזה.

חגי רזניק: אני רוצה להגיד משהו נוסף.

חגי רזניק: אנחנו התחייבנו ולקחנו על עצמנו, אפשר להגיד שזה טוב או פחות טוב, אבל עמדנו בדבר הזה, אנחנו גיבשנו תקנון מפורט שנוגע לכלל הנהלים שקשורים ליחס לדיירות, לדיירים, מה קורה במידה וחורגים מהיחס הזה.

חגי רזניק: הטמענו את זה ובנוסף אנחנו שכרנו חברת בקרה שתבקר - - - חיצוני, בסוף משרד השיכון נותן לה כסף, שום דבר לא חיצוני, אבל בסוף אנחנו נייצר מעגל בקרה כלפי החברות וכלפי עצמנו עם דוח סיסטמתי ודוח קבוע, לרבות כתובת שחנאן מרכזת אותה, עורכת הדין נג'ארה, ותגיד לדבר הזה.

חגי רזניק: בנוסף התחייבנו לפנייך, גברתי יושבת הראש, לגבי קבלנים.

חגי רזניק: זאת אומרת, עוד קהל שאת העלית בזמנו לפנינו.

חגי רזניק: היה שגם כמובן אף פעם לא נגיע למאה אחוז.

חגי רזניק: אני אומר, יש הרבה בעיות, אני לא מנסה לייצר פה מציאות אוטופית.

חגי רזניק: וגם אנחנו לא עושים הכל מאה אחוז וגם אנחנו צריכים להשתפר בהרבה מאוד דברים, אבל היות בהנחה שנשתפר במדדים האלה בעולם הזה יש גם ספקים שהם חיצוניים.

חגי רזניק: הטמענו בכל המערכות המשפטיות של ההתקשרויות שלנו ושל החברות המשכנות את כל המסגרת המשפטית שקבלן, מה שנקרא, אין לו פסילה שנייה.

חגי רזניק: ברגע שיש משהו, חשד, התנהגות שהיא איננה ראויה הוא מסיים את ההתקשרות שלו.

חגי רזניק: ראשי החברות האלה הדבר הזה הוא יהיה מבחינתן דבר עליון.

חגי רזניק: אני מתנצל שאני צריך ללכת.

חגי רזניק: אני מכבד את היום הזה, מכבד את חברי הכנסת, מכבד את הפעילות והפעילים ומודה לכל הידע שגובש בשטח.

חגי רזניק: ואני מקווה ומתפלל כי באמת הזמן שלנו וגם שלי פה באופן אישי הוא לא לעולם.

חגי רזניק: אני חבר קיבוץ רביבים, אחרי זה נחזור לאסוף ביצים בלול.

חגי רזניק: אני במקצוע שלי לולן רבייה.

חגי רזניק: אבל אני אומר שאחרי שנחזור מפה אני מקווה שתכנית לגור בכבוד שהיא מהווה סמן דרך מרכזי, ואני מודה לשר גלנט על האומץ לשים אותה על השולחן ועסקנו בה ובנינו אותה במשך חודשים ארוכים, היא תהיה הסמן הנכון לאיך צריך לטפל בדיור ציבורי.

חגי רזניק: תהיו ברוכים.

חגי רזניק: תודה.

עאידה תומא סלימאן: תודה.

עאידה תומא סלימאן: אני חייבת להגיד קודם כל אני מודה באמת על ההיענות להמלצות של הוועדה.

עאידה תומא סלימאן: פעם ראשונה שלמרות שזה אחרי שנה בא אליי מנכ"ל ואומר יישמנו כבר את כל ההמלצות.

עאידה תומא סלימאן: אני יודעת שלוקח זמן ליישום הזה לחלחל למטה והרבה מה- - - אני רק רוצה להגיד שהבקרה העיקרית על יישום ההמלצות האלה ועל עמידת המשרד בתנאים שדיברנו עליהם ועמידת הקבלנים וכו' זו הבקרה שלכם.

עאידה תומא סלימאן: זה העובדה שאתם כן תעקבו אחרי מה שקורה, תגישו תלונות ותיידעו אותנו במקרים שבהם כל מה שנאמר לא מיושם.

עאידה תומא סלימאן: יש לי רשימה מאוד ארוכה של דוברים ודוברות.

אורלי לוי אבקסיס: עאידה, אני ממש מתנצלת, מאחר שבגלל הזמנים המטורפים שהיו לנו אני צריכה לפתוח וגם להיות בוועדה לביקורת המדינה - - -

דב חנין: גם אני צריך לרוץ לשם.

אורלי לוי אבקסיס: אז אני נאלצת לעבור לזירה הבאה ומודה לך שוב.

אורלי לוי אבקסיס: ועדיין מבקשת את ההתערבות שלך מול שר האוצר, אולי הוא סוף סוף יקשיב ליושבת ראש ועדה כי כנראה שלשר שלו פחות.

אורלי לוי אבקסיס: ההמלצות עומדות על שולחן הממשלה במקום של הצעת מחליטים.

אורלי לוי אבקסיס: הלוואי ויישמו את זה.

אורלי לוי אבקסיס: תודה רבה.

עאידה תומא סלימאן: אנחנו גם נקבל החלטה לקראת סוף הדיון בעניין, לא לדאוג.

עאידה תומא סלימאן: ונפנה באופן רשמי בשם הוועדה.

עאידה תומא סלימאן: אני כבר מסגירה לך חלק מהסיכומים.

עאידה תומא סלימאן: תודה לכם על היוזמה.

עאידה תומא סלימאן: חברת הכנסת לאה פדידה, בבקשה.

לאה פדידה: תודה רבה גברתי היושבת ראש, תודה רבה ליוזמים, לדב ולאורלי שבאמת לא מרפים ומעלים את זה לסדר היום.

לאה פדידה: כשאני שומעת על תכניות או על חוברות קצת הלב כואב לי.

לאה פדידה: אני הייתי סגנית ראש עיר 18 שנה, יש לי תכניות שישבו 20 שנה במגירה.

לאה פדידה: מדיי פעם אני הופכת, מפזרת אבק, ואני אומרת אחלה תכנית שבעולם.

לאה פדידה: ואני אומרת תכניות זה דבר ושלטים בחוצות העיר ובחוצות המדינה, נטו משפחה זה טוב, אבל אנחנו לא רואים תוצאות.

לאה פדידה: לקראת הדיון הזה הלכתי לסייר ביישוב שבו שירתי, בדורה יש שם הרבה דיור ציבורי, זה בנתניה.

לאה פדידה: לשמוע.

לאה פדידה: לשמוע את הנשים, לראות.

לאה פדידה: וחלקן אמרו שהן בנות מזל כי הן קיבלו דיור ציבורי ורבים מהחברות שלהן מחכות.

לאה פדידה: השאלה היא לא אמפתיה.

לאה פדידה: מה שאנחנו מקבלות פה ומקבלים פה זה המון אמפתיה.

לאה פדידה: אישה שמחכה לדיור ציבורי לא צריכה אמפתיה, היא לוחמת, היא יודעת לשרוד.

לאה פדידה: אישה שמחכה ורוצה בית וקורת גג לילדים שלה לא צריכה אמפתיה, היא צריכה פתרון.

לאה פדידה: מה קריטריון החלם הזה, אני חייבת להבין, והוא לא התייחס לזה.

לאה פדידה: אם אני אמא חד הורית עם שני ילדים ולא יכולה לעמוד בקריטריון מה אתם רוצים שאני אעשה אני אלך, דרוש ילד להשכרה.

לאה פדידה: מה אני אעשה, איפה אני אחפש עוד ילד - - -

עאידה תומא סלימאן: ללדת עוד ילד.

לאה פדידה: אבל אין לי, אני אישה חד הורית.

לאה פדידה: אז אני אכתוב הודעה, דרוש פרטנר לילד שלישי.

לאה פדידה: לא באמת.

לאה פדידה: זה משהו שבעצם לוקח אותנו הנשים, ואת אותן נשים שממתינות וסוגר אותנו במעגל שאי אפשר לצאת ממנו, נקודה.

לאה פדידה: אנחנו לא רוצות אמפתיה, רוצות כלים.

לאה פדידה: אם תיתן לי קורת גג, את ההבטחת הכנסה שמגיעה לי, את ההזדמנות להשלים עוד כסף, כל אימא תעשה את זה.

לאה פדידה: היא תנקה, תעבוד, תעשה, אבל אל תיקח לה את הזכות גם להשתכר שוב.

לאה פדידה: ואל תיתן לה משימה שהיא לא יכולה לעמוד בה.

לאה פדידה: שני ילדים זה יותר מדיי אפילו בלי קורת גג.

לאה פדידה: אם אנחנו ניתן את הכלים לכם, לנו כחברה, לא ניפגש פה.

לאה פדידה: אתם תעצימו נשים אחרות.

לאה פדידה: כי אני יודעת מה זה, לחכות ל-28 ולחכות לדירה, ולהגיד אלוהים ישמור, ייקחו לי את הדירה, לא ייקחו לי את הדירה.

לאה פדידה: ועוד שלא נדבר על מצב הדירות.

לאה פדידה: מה שאני סיירתי, חלק מהדירות ישבתי איתם, שתינו קפה ובכיתי איך הן נראות.

לאה פדידה: זה בכלל, מה שאת אמרת, איפה היא, האישה שצעקה על גיל 18 קודם?

קריאה: היא יצאה.

לאה פדידה: זה בכלל שוק חיי, זה לא ידעתי.

לאה פדידה: ותודה רבה לכם על המידע- -

עאידה תומא סלימאן: אנחנו גם דיברנו על זה בשנה שעברה, כן.

לאה פדידה: - - שבגיל 18, מה הוא לא הבן שלי?

לאה פדידה: אני לא מכבסת לו, לא תולה לו, הוא לא בא הביתה לשים את הראש?

לאה פדידה: ודרך אגב בגיל 18 הוא לא רק הבן שלי, הוא הבן של כל המדינה כי הוא חייל.

לאה פדידה: אז עוד יותר צריך לדאוג לו ולתת את זה.

לאה פדידה: אני מודה לכם שאתם באות לפה, ואני רואה פה נשים שבאות וחוזרות ומודה לך.

לאה פדידה: בואו לא נרפה מזה כי אנחנו לא צריכות אמפתיה, צריכות כלים לצאת מהמעגל.

לאה פדידה: ונשים יודעות לעשות את זה אם נותנים להן כלים.

לאה פדידה: תודה.

עאידה תומא סלימאן: תודה רבה.

עאידה תומא סלימאן: גברת ריקי כהן בן לולו, פעילה בפורום הדיור הציבורי, בבקשה גברתי.

ריקי כהן בן לולו: אחד הדברים שרציתי מאוד להגיד זה בעצם כל הדברים שנאמרו כאן הם מאוד חשובים.

ריקי כהן בן לולו: ואנחנו כאן לא רק שלוש שנים דנים בנושא הזה, אנחנו דנים פה כבר שש ושבע שנים ואני בטוחה שעוד לפניי במאבקים הקודמים גם העלו את הנושא הזה ועדיין אנחנו נמצאים מול שוקת שבורה.

ריקי כהן בן לולו: ואני חייבת להגיד שאין די בתקנון כל עוד שאין לנו פתרונות, כל עוד שנשים שלא יכולות, שהן לא זכאיות לדירות והן מקבלות סיוע בשכר דירה שהוא לא מתאים, הצימוד של ה- - - כלפיהן היא עצומה כי הן פשוט לא שחקניות שוות בשוק השכירות, אין להן שום קלף מיקוח ואת זה כשלעצמו הוא הפתח לניצול.

ריקי כהן בן לולו: ברגע שלאישה אין איך לשלם את השכירות שלה תמיד יימצא אותו בעל דירה שיגיד לה במקום השכירות אז תפתחי את הרגליים ואנחנו רואים שזה קורה - - -

קריאה: מעולם לא התפרצתי לדלת פתוחה אבל בתקשורת שלך את יכולה להיות גם עורכת דין.

קריאה: לכי תעבדי ותשכירי דירה - - -

עאידה תומא סלימאן: סליחה, גברתי, זה לא קורה בצורה כזו.

עאידה תומא סלימאן: אני מבקשת.

קריאות: - - -

עאידה תומא סלימאן: אתן רוצות שאני אסגור את הישיבה?

עאידה תומא סלימאן: - - - תשמעו, כולכם בשקט עכשיו.

עאידה תומא סלימאן: איומים כאלה אני לא מוכנה לקבל בשום פנים ואופן - - -

קריאה: - - - תתביישי לך, תתביישי לך - - -

עאידה תומא סלימאן: תיכף, תוך דקה אחת - - -

קריאה: תסתלקי החוצה שתגידי לנו לעבוד או לא לעבוד.

קריאה: תתביישי לך.

קריאה: היא שופטת היא סתם, היא לא יודעת - - -

קריאה: הלוואי והייתה מקבלת 21 אז היא לא הייתה יושבת פה ונלחמת - - -

עאידה תומא סלימאן: מיטל, אני מבקשת.

עאידה תומא סלימאן: כולכן עכשיו נרגעות.

עאידה תומא סלימאן: גברתי, את האיום - - - אצלי לא מאיימים ואומרים סליחה - - -

קריאה: את איימת ואת דיברת לא יפה - - -

קריאה: תראי לי בחוץ שהיא מקבלת 21,000 דולר - - - שקרנית.

לאה פדידה: מה התפקיד שלך, גברת?

לאה פדידה: שגם אני אלך לעבוד.

לאה פדידה: 21,000 דולר.

עאידה תומא סלימאן: אף אחת לא יכולה לדבר עכשיו.

עאידה תומא סלימאן: כל מי שתדבר בלי זכות דיבור אני מבקשת ממנה שתקום ותעזוב את החדר.

עאידה תומא סלימאן: אחרת אני קמה ועוזבת את החדר.

עאידה תומא סלימאן: אצלי לא יתנהל המצב שהתקיים לפני דקה.

עאידה תומא סלימאן: בשום פנים ואופן.

עאידה תומא סלימאן: לא מוכנה לראות קטטות רחוב בוועדה.

עאידה תומא סלימאן: בוא נעשה כבוד לעצמנו.

עאידה תומא סלימאן: אני לא מוכנה שמישהו יתפרץ ויגיד לי סליחה, זה זלזול בי אישית - - -

קריאה: גברתי היושבת ראש - - -

עאידה תומא סלימאן: אני לא נתתי לך לדבר.

עאידה תומא סלימאן: עכשיו זהו.

עאידה תומא סלימאן: יגיע התור שלך תגידי מה שאת רוצה בכבוד לכל מי שנמצא בחדר.

עאידה תומא סלימאן: אבל אני נותנת את רשות הדיבור, אף אחד אחר לא.

עאידה תומא סלימאן: ואני מבקשת דקה.

ריקי כהן בן לולו: אז בעצם אנחנו כאן כדי להמשיך במאבק כי זה לא, כמו שאמרתי, זה לא נגמר בתקנון כי כל עוד שלא יהיו דירות וכל עוד שלא תהיה התייחסות להגמשת הקריטריונים, ואני מתייחסת במיוחד לנשים שהן מקבלות מזונות ולנשים שהן יוצאות מקלט, לא ייתכן שנשים שיוצאות מקלט ידרשו מהן לעשות עוד ילד לתוך עוני כשהן נמצאות במצוקה הכי קשה שלהן.

ריקי כהן בן לולו: וזה דבר שהוא צריך להיות מובנה, הוא צריך להיות מובן מאליו ולא משהו שאנחנו צריכים להילחם עליו.

ריקי כהן בן לולו: אני חייבת להגיד שצריך להסתכל על המחסור בדיור ציבורי בהיקף רחב ואיך הוא משפיע על הנשים שחיות בעוני.

ריקי כהן בן לולו: כי הרי אם אנחנו צריכים לשלם כ-70% מההכנסה הפנויה, מה שנקרא, כאילו היא פנויה, אז אנחנו יכולים להסתכל על דוח שהוציא הביטוח הלאומי לא מזמן, והוא בדק את מצב הנשים, ואפשר לראות שנשים שמקבלות מזונות מהביטוח הלאומי, גם דוח העוני של הביטוח הלאומי האחרון שהוציאו מראה על עלייה חדה מאוד של עוני שנשים שמקבלות מזונות מהביטוח הלאומי.

ריקי כהן בן לולו: ואני בטוחה שיש קורלציה גדולה מאוד בגלל מצוקת הדיור המאוד קשה.

ריקי כהן בן לולו: חשוב להבין שהסיוע בשכר דירה זה כסף שהוא מגיע בסופו של דבר למי שיש להם כבר דירות.

ריקי כהן בן לולו: הכסף הזה שניתן כסיוע בשכר דירה שהמדינה אוהבת להשתמש בו כפתרון הוא בעצם סיוע שמקבלים אותו העשירים בלי לעמוד בקריטריונים ואנחנו נרמסות בתוך הקריטריונים ולא מצליחים לקבל את ה- - - אני אומרת דיי עם זה.

ריקי כהן בן לולו: אני אומרת שהסיוע בשכר דירה לא מאפשר לנשים לשכור דירה בשוק הפרטי כי אין להן צ'קים ואין להן ערבים ובגלל זה הן נאלצות להגיע למקומות מאוד מאוד קשים כי הן לא יכולות להיות, כמו שאמרתי, שחקניות שוות בשוק.

ריקי כהן בן לולו: ואת זה צריך להפסיק.

ריקי כהן בן לולו: הנשים האלה צריכות לקבל דירה בדיור הציבורי.

ריקי כהן בן לולו: וזהו, ובעצם המטרה היא להמשיך במאבק עד שאנחנו נראה לא רק פרוטוקולים, שאנחנו נראה יישום בשטח של הדברים והגדלה של המלאים.

עאידה תומא סלימאן: תודה רבה.

עאידה תומא סלימאן: עורכת דין מירב שיבק.

יעל קסטן רבסקי: אני נמצאת כאן, עורכת דין יעל קסטן רבסקי מהסיוע המשפטי.

יעל קסטן רבסקי: הסיוע המשפטי במשרד המשפטים מעניק ייצוג משפטי בשלל תחומים וגם בתחום של הדיור הציבורי.

יעל קסטן רבסקי: אנחנו רואים עלייה מתמדת במספר הפניות שמטופלות אצלנו בתחום של הדיור הציבורי.

יעל קסטן רבסקי: שנה שעברה התחלנו וכתבנו דוח לגבי הכשלים והקשיים שאנחנו רואים דרך הפונים והפונות שמגיעים אלינו.

יעל קסטן רבסקי: והשנה כמובן כתבנו דוח נוסף שמציג באמת את הקשיים והמורכבויות שאנחנו רואים דרך הפניות שמגיעות אלינו.

יעל קסטן רבסקי: אני אתחיל ואני אדבר על תנאי הזכאות שדיברתם עליהם כאן בהרחבה.

יעל קסטן רבסקי: אל הסיוע המשפטי מגיעים לקוחות רבים שעומדים בתנאי המהותי של הכנסה מזכה.

יעל קסטן רבסקי: זאת אומרת, ההכנסה שלהם היא נמוכה אבל הם, הבקשה שלהם לדיור ציבורי נדחית מאחר והם לא מקבלים השלמת הכנסה או הבטחת הכנסה.

יעל קסטן רבסקי: דיברתם על זה כאן בהרחבה בנושא של נשים שמקבלות מזונות ולא מקבלות הבטחת הכנסה, ולכן הן נדחות.

יעל קסטן רבסקי: כמובן שזה נושא עקרוני וחשוב ויש לנו מספר לא מועט של פניות של נשים שלא מקבלות בגלל זה זכאות לדיור ציבורי.

יעל קסטן רבסקי: יש לנו פניות נוספות של אנשים שלא זכאים לדיור ציבורי מאחר והם לא מקבלים השלמת הכנסה או הבטחת הכנסה ויש להם הכנסה אחרת.

יעל קסטן רבסקי: בין אם זה הכנסה מעבודה שהיא הכנסה נמוכה, בין אם זה קצבה אחרת למשל שהיא לא הבטחת הכנסה והשלמת הכנסה.

יעל קסטן רבסקי: אנחנו גם מייצגים, ויש לנו כזה תיק בעניין מזונות שמתנהל כיום, תלוי ועומד בבית משפט.

יעל קסטן רבסקי: חשוב לנו להגיד בהקשר הזה שאנחנו סבורים, העמדה של הסיוע המשפטי היא שמדובר בהבחנה שהתוצאה שלה היא אפליה.

יעל קסטן רבסקי: לטעמנו משרד השיכון יכול לבצע בחינה של מיצוי כושר השתכרות.

יעל קסטן רבסקי: זאת אומרת, אם התוצאה היום היא שאישה שמקבלת מזונות לא תקבל ואישה שמקבלת הבטחת הכנסה כן תקבל והקצבה שמקבלים היא בדיוק אותה קצבה, ושתיהן עובדות וממצות כושר השתכרות, הטענה היא שמשרד השיכון יכול לבצע את הבדיקה הזו ולטעמנו הוא צריך לבצע את הבדיקה הזו.

יעל קסטן רבסקי: ואנחנו כמובן מברכים על הנכונות שהועלתה כאן בוועדה ואנחנו סבורים שנדרשת פעולה כזו כי אחרת התוצאה היא אפליה - - -

עאידה תומא סלימאן: אני יכולה לשאול שאלה?

יעל קסטן רבסקי: כן.

עאידה תומא סלימאן: המשרדים מדברים ביניכם לבין עצמכם?

לאה פדידה: זה כמעט נראה שכולם יודעים מה צריך היה להיות - - -

עאידה תומא סלימאן: לא באמת.

עאידה תומא סלימאן: כי העמדה שלכם היא מאוד חשובה.

עאידה תומא סלימאן: השאלה אם אתם מעבירים אותה למשרד השיכון, מה התגובה של משרד השיכון.

יעל קסטן רבסקי: אני יכולה לציין, גם ציינו את זה בפירוט בדוח שלנו, אנחנו קיימנו במהלך השנה מספר ישיבות עם משרד השיכון על הרבה מאוד דברים והרבה מאוד דברים ראינו נכונות של המשרד וגם ביטאנו את זה בדוח, דברים שנאמרו שהם כרגע בעבודה ותיקון.

יעל קסטן רבסקי: למשל הנמקה ושקיפות ואנחנו כמובן מחכים ליישום המלא בעניין הזה.

יעל קסטן רבסקי: אנחנו כמובן מחויבים להציג את המצוקות ואת הקשיים כפי שאנחנו רואים אותם.

יעל קסטן רבסקי: דבר נוסף שפירטנו אותו גם בדוח שלנו ואנחנו רואים אותו זה העניין הזה של התור לדיור הציבורי.

יעל קסטן רבסקי: כפי שדובר כאן בהרחבה, גם נשים שמוכרות כזכאיות לדיור ציבורי, מאחר והתור הוא מאוד ארוך, כפי שנאמר, הן מקבלות סיוע בשכר דירה.

יעל קסטן רבסקי: אבל הרבה פעמים במהלך הדרך באמת מאחר והילדים בגרו ויש שינוי במצב המשפחתי בסופו של יום תיפסק להם הזכאות לדיור ציבורי.

יעל קסטן רבסקי: ואנחנו רואים בזה קושי משמעותי.

יעל קסטן רבסקי: יתירה מכך, אנחנו רואים גם מקרים, וכפי שדיברו על זה פה גם, שגם במקרים שיש זכאות לסיוע בשכר דירה ומדובר בסיוע בשכר דירה מוגדל עדיין אנחנו רואים שהתוצאה היא שיש בסופו של דבר קושי בשכירות בשוק הפרטי והעדר היציבות וקורת הגג.

יעל קסטן רבסקי: אנחנו מברכים, ככה נאמר, שיתחילו כאן בפיילוט של הצגת ביטחונות או ערבויות, כל מה שנדרש במקרים של דיירים או דיירות שהוכרו כזכאים ולא מצליחים למצוא בפתרון.

יעל קסטן רבסקי: אנחנו כמובן מברכים ומבקשים שיקדמו את זה.

עאידה תומא סלימאן: תודה, תודה רבה.

עאידה תומא סלימאן: אני חושבת שכדאי מאוד באמת לנסות לגשר בין המשרדים כדי שההמלצות האלה יילקחו בחשבון הלאה.

עאידה תומא סלימאן: אני רוצה לתת לעוד כמה לפני שאני חוזרת לפורום.

עאידה תומא סלימאן: דוד קשני, קול בשכונות, בבקשה דוד.

דוד קשני: תודה רבה לך גברתי.

דוד קשני: חברים, אני פה 21 שנה בדיוק יושב על הכיסא הזה.

דוד קשני: מ-1997 כאשר חוקק על ידי חבר הכנסת אז רן כהן, לשעבר, חוק הדיור הציבורי.

דוד קשני: אז היו במלאי 120,000 דירות בדיור הציבורי.

דוד קשני: בא איזה טייקון והוא רצה לקנות את כל ה-120,000.

דוד קשני: רן אמר זה לא יהיה לעולם.

דוד קשני: הממשלה אכלה, אמרה בואו נחליט החלטה שנמכור לכם את הדירות.

דוד קשני: רן אמר לא, אני רוצה חוק, כי החלטה אפשר מיד לבטל - - -

עאידה תומא סלימאן: דוד, תקשיב לי רגע, את ההיסטוריה אנחנו מכירות.

עאידה תומא סלימאן: אני רוצה לדבר על המצב הנוכחי כי הזמן שלנו מוגבל.

עאידה תומא סלימאן: תיגש ישר למצב, הבעייתיות הקיימת היום.

דוד קשני: בסדר גמור.

דוד קשני: תראו, מה שאני מציע מכל מה שלמדתי זה רק חוק.

דוד קשני: כלומר, אם תחוקקו חוק שהמדינה תבנה כל שנה x דירות לדיור הציבור עם תקציב ממשלתי אנחנו נפתור את הבעיה.

דוד קשני: הבעיה היא שהמדינה לא מעוניינת להתעסק בדיור הציבורי.

דוד קשני: והדבר השני זה גם לחוקק חוק בקשר לכל הקריטריונים שאנחנו מדברים עליהם.

דוד קשני: אפשר לבטל את כל הקריטריונים האלה על ידי חקיקה.

דוד קשני: עד כאן תודה רבה.

עאידה תומא סלימאן: תודה דוד, ואני חושבת שאלה הצעות מצוינות רק אתה לא לקחת בחשבון שלחוקק חוק כזה שיחייב כל ממשלה בבניית מספר דירות לא יהיה אהוד כל כך על הממשלה והחקיקה שלו, אם ישבת 21 שנים פה, אנחנו נשב אולי עוד 21 שנים פה ואולי נצליח לחוקק אותו.

עאידה תומא סלימאן: אני לא אומרת, הלוואי והפתרונות היסודיים היו יכולים להיעשות בקלות כזו.

עאידה תומא סלימאן: הבעיה שלנו שאנחנו מנסים לגזול עוד "פיס" ועוד "פיס" ועוד חלק ועוד חלק כדי להבטיח לעצמנו שהמצב ישתפר.

עאידה תומא סלימאן: כי שינוי מהותי אמיתי כנראה מחייב מהפכה.

עאידה תומא סלימאן: לא חוק.

עאידה תומא סלימאן: מהפכה.

עאידה תומא סלימאן: אליזבט יוספי, בבקשה גברתי.

אליזבט יוספי: שלום.

אליזבט יוספי: שמי אליזבט יוספי- - -

עאידה תומא סלימאן: אני רק רוצה לפני, כל מי שנרשמו אצלי שהם יגידו עניין אישי, כלומר המצב שלהם בעניין הדיור הציבורי.

עאידה תומא סלימאן: אני רק רוצה שתשימו לי שאנחנו בשידור ויש פרוטוקול עם שמות שיהיה מפורסם אחר כך.

עאידה תומא סלימאן: אני אומרת את זה לא כדי להבהיל אף אחת, חס וחלילה, אלא כדי שתהיו מודעות לפני שאתן מדברות כך שאתן תשלטו במידת החשיפה שאתן רוצות.

עאידה תומא סלימאן: ואם אתן תרצו שאחר כך פרסום הפרוטוקול יהיה בלי השם המדויק שלכן תגידו לנו ואנחנו נוכל לשים אות במקום השם ויהיה חסוי.

עאידה תומא סלימאן: ואם מישהי רוצה גם כן לפני זה שאני לא אגיד את השם תשלחו לי פתק.

עאידה תומא סלימאן: בבקשה גברתי.

עאידה תומא סלימאן: וזו הערה לכולם.

אליזבט יוספי: שלום חברת הכנסת היקרה.

אליזבט יוספי: אני אמא לשלושה ילדים, שמי אליזבט יוספי, אני בת 35.

אליזבט יוספי: הבן הגדול שלי בן 18 עוד חודשיים ואני כבר מנסה לקבל דירה שבע שנים.

אליזבט יוספי: כל פעם יש ערעור חדש.

אליזבט יוספי: אני לאחר מקלט לנשים מוכות, לפני שבע שנים.

אליזבט יוספי: אני מתמודדת עם המון בעיות, יש לי המון חובות שהגרוש שלי השאיר לי.

אליזבט יוספי: יש לי ילדה חולת אפילפסיה, הילדה האמצעית שלי, בת 15.

אליזבט יוספי: אני גרה בתל כאביר, משלמת 3,300 שכר דירה כל חודש ולפעמים לא מספיק לי גם לאוכל של הבית או לחשמל או לגז ולכל הדברים.

אליזבט יוספי: עברתי 19 דירות ב-19 שנים.

אליזבט יוספי: אני רק רוצה בית, אני רק רוצה קורת גג בשביל להמשיך לחנך את הילדים שלי ולגדל אותם בכבוד.

אליזבט יוספי: הבן שלי הולך ללמוד י"ג-י"ד, הולך להיות במדינת ישראל מישהו חשוב בצבא שזה בסייבר.

אליזבט יוספי: אני רוצה להמשיך לחנך אותם כמו שצריך.

אליזבט יוספי: ואני גם חולת פיברומיאלגיה אז לפעמים יש ימים שאני לא יכולה לקום מהמיטה.

אליזבט יוספי: אני מקבלת מזונות, אני מקבלת קצבה של נכות לילדה, אני מקבלת סיוע בשכר דירה 1170 שקל.

אליזבט יוספי: ואני עובדת עם קשיש.

אליזבט יוספי: אבל זה עדיין לא מספיק לי.

אליזבט יוספי: אני זקוקה לעזרה.

אליזבט יוספי: אני נפלתי בין כל הכיסאות עם כל הבירוקרטיה.

אליזבט יוספי: היום במקרה הגעתי לפה.

אליזבט יוספי: כי גם אני בקושי נרשמתי לוועדה כי יש לי כבר פחד לדבר.

אליזבט יוספי: אין לי את הכוחות האלה אבל אני זקוקה לזה.

אליזבט יוספי: אני רוצה לגדל את הילדים שלי בכבוד.

אליזבט יוספי: יש לי שלושה ילדים מקסימים.

אליזבט יוספי: אני לא רוצה שהם יהיו גנבים או סרסורים או זונה, אני לא רוצה את זה חלילה.

קריאה: - - - שהילדים שלי ייצאו עבריינים - - -

עאידה תומא סלימאן: אפשר להקשיב אחת לשנייה?

עאידה תומא סלימאן: נרשמת?

עאידה תומא סלימאן: תקבלי זכות דיבור, אבל בואי נקשיב לה.

קריאה: לחיות בכבוד מה ביקשנו, לא רוצים חסדים - - - את הקורת גג.

עאידה תומא סלימאן: זו זכות הדיבור של אליזבט עכשיו.

עאידה תומא סלימאן: תנו לה לסיים את הדברים שלה ואז תוכלו גם כן לדבר.

אליזבט יוספי: עברתי הרבה דברים בחיים, זה כרגע לא חשוב.

אליזבט יוספי: מה שחשוב זה לקבל את הקורת גג לילדים שלי.

אליזבט יוספי: תודה לאל, בבית הזה, אני חתומה וגרה כבר שנתיים שם, ברחוב דקל בתל כאביר.

אליזבט יוספי: בשנה הבאה אני כבר לא יודעת איפה אני אהיה, אני לא יודעת.

קריאה: - - -

אליזבט יוספי: לא, אני גם לא בתור של הדיור כי כל פעם דוחים אותי בגלל משהו אחר.

לאה פדידה: מי דוחה?

אליזבט יוספי: משרד השיכון.

קריאה: דוחים אנשים בלי לברר מי הם האנשים.

עאידה תומא סלימאן: אני תיכף אבקש אחרי שחלק מכן ידברו התייחסות מגברת רות שהיא אחראית על העניין של האכלוס ואני ארצה התייחסות לכל מקרה, אם אפשר, בכדי לנסות ולדלות קצת תשובות.

עאידה תומא סלימאן: במיוחד שאליזבט אומרת שבעוד חודשיים, בשעה טובה ובמזל טוב, הבן שלה יגיע לגיל 18 ועד 120, אבל בינתיים נרצה לדעת מה יהיה בעניין הבית והדירה.

עאידה תומא סלימאן: תודה אליזבט על זה ששיתפת אותנו.

שרה אסולין: קודם את קראת את השם שלי ודילגת.

עאידה תומא סלימאן: בבקשה, שרה.

שרה אסולין: אני את השאלה שלי מפנה לרות מנע, היא במקרה כאן.

שרה אסולין: אני 12 שנה נלחמתי על הבית של אמא שלי, של ההורים שלי.

שרה אסולין: את מכירה אותי מכל הוועדות הקודמות, נכון?

עאידה תומא סלימאן: נכון.

עאידה תומא סלימאן: מכירה את הסיפור.

שרה אסולין: אז הסיפור שלי הוא כזה: אני הוטרדתי מינית על ידי רכז שטח.

שרה אסולין: ומי שנתן לו את הגב ואת הגיבוי להעמיד לי סוללה של עורכי דין על חשבון עמידר זה משרד השיכון.

שרה אסולין: הבנאדם הזה פשוט 12 שנה גרם לי רק לסבל.

שרה אסולין: בגלל זה הבן שלי, היא מדברת על הבן שלה שמתגייס, אני ממש מקנאה בה, הייתי מוכנה להיות במצב שלה ושהבן שלי לא ירד לפשע.

שרה אסולין: היום הבן שלי אפשר להגיד שהוא פושע.

שרה אסולין: הבן שלי פושע.

שרה אסולין: כן.

שרה אסולין: הבן שלי היום פושע.

שרה אסולין: למה?

שרה אסולין: כי לא יכולתי לחנך אותו.

שרה אסולין: כי כל הזמן ריחף מעלינו האיום של הפינוי של הבית.

שרה אסולין: הם גם עמדו בבית משפט והם שיקרו.

שרה אסולין: הם שיקרו לשופט, הם שיקרו בעליון.

שרה אסולין: וכל פעם שהייתי פונה אליהם, לגברת רות מנע ולאדון רון כהן הם היו אומרים יש לך צו פינוי מהעליון.

שרה אסולין: לא רצו לשמוע אותי.

שרה אסולין: היא בכלל אף פעם לא רצתה לשמוע אותי, אף אחד לא רצה לשמוע אותי - - -

קריאה: - - -

שרה אסולין: לא משנה.

שרה אסולין: היום אני במקום אחר.

שרה אסולין: היום אני רוצה לרכוש את הדירה שלי, 82% מגיע לי כי אני הוכרתי במשרד השיכון כדיירת ממשיכה אחרי מלחמה של 12 שנה אבל עכשיו כל הבקשות שלי נדחות.

שרה אסולין: לא רוצים לתת לי את ה-82.5%, אני לא רציתי להתפרץ לחגי רזניק.

שרה אסולין: הייתי אצלו במשרד בפגישה, הוא אמר, אני לא מבין כלום.

שרה אסולין: הוא לא מבין, הוא באמת לא מבין כלום, מי שמשחק שם בתפקידים זה אנשים שכן מבינים.

שרה אסולין: בקיצור הוא אמר, אני אבקש את מה שיגיד המבקר של משרד השיכון.

שרה אסולין: הם נתנו לי לחכות חודשיים.

שרה אסולין: הם עשו לי תרגיל, בקיצור, כדי לפספס את הזמן שלי לרכוש את הדירה.

שרה אסולין: כי את פותחת תיק רכישה בעמידר את צריכה לחכות איזה 100 ומשהו יום ואם עברת אותו הכל מהתחלה.

שרה אסולין: את צריכה לשלם עוד פעם על השמאים.

שרה אסולין: ואז השמאי אומר, רגע, לא, לא, אולי יש פינוי בינוי בבניין הזה כי הבניין הזה עומד להתפרק.

שרה אסולין: בקיצור, לא משנה, חגי נתן לי לחכות חודשיים עד שהגעתי למבקר.

שרה אסולין: המבקר נתן המלצה שכן מגיע לי את ה-82.5% ושכן מגיע לי את כל הזכויות ומגיע לי ומגיע לי ואני יכולה גם לדרוש את המחיר הישן.

שרה אסולין: והם דחו אותי.

שרה אסולין: משרד השיכון דחה.

שרה אסולין: אני רוצה לדעת מה יש להם נגדי אישית שהם דוחים אותי 12 שנה.

שרה אסולין: מה אישי איתי, מה קורה פה.

שרה אסולין: ולהזכיר שהבית הזה הוא 52 מטר, הוא רשום אצלם 82 מטר וכל הזמן היא מנפנפת לי שהבית הוא 82 מטר ותגידי תודה שנתנו לך לגור בבית הזה.

שרה אסולין: אבל הבית הזה הכיל 15 נפשות ב-52 מטר.

שרה אסולין: אני גדלתי כל החיים שלי ישנתי על הרצפה.

שרה אסולין: ולקחו להורים שלי את הבית בכפר שלם שהיה לנו 2 דונם- - -

עאידה תומא סלימאן: אבל אנחנו לא נחזור עכשיו מהתחלה.

עאידה תומא סלימאן: בסיכומו של דבר הכירו לך ב-82%- - -

שרה אסולין: לא, לא, בשום - - -

עאידה תומא סלימאן: שנייה.

עאידה תומא סלימאן: אני יודעת שאתן מדברות מתוך הלב - - -

שרה אסולין: 12 שנה הם דיי והותר.

עאידה תומא סלימאן: את, את השאלה העיקרית שלך עכשיו למה סירבו למכור לך את הבית למרות שהכירו ב-82%.

שרה אסולין: לא, הכירו בי כדייר ממשיך, מגיע לי את ה-82.

עאידה תומא סלימאן: אוקיי, אז מה - - -

שרה אסולין: וזה הרכז שטח בעמידר אמר.

עאידה תומא סלימאן: מה השוני בין מה שאמרתי?

עאידה תומא סלימאן: אנחנו גם נרצה לשמוע תשובה.

עאידה תומא סלימאן: ואנחנו לא נהפוך עכשיו לפגישת עבודה לפתרון בעיות אינדיבידואליות, חברות.

עאידה תומא סלימאן: עם כל הכבוד, אתן יודעות איך זה אצלי.

עאידה תומא סלימאן: בעיות אינדיבידואליות אפשר לפנות אחרי הוועדה ולקבל תשובות כתובות של משרד השיכון ואנחנו נתאם ביניכם.

עאידה תומא סלימאן: אבל בואו גם כן נחזור לדיון העקרוני.

עאידה תומא סלימאן: מיטל, כן, בבקשה.

מיטל כהן: קודם כל שלום לכולם.

מיטל כהן: אני דיירת דיור ציבורי ואני גם מובילה מאבק על הדיור הציבורי ואני יושבת פרטני עם אנשים ועוזרת להם בהתנסחויות.

מיטל כהן: ודווקא היום בחרתי להיות במעמד האישה כי לאחרונה אני נפגשת הרבה עם נשים שחוו אלימות במשפחה, שיוצאות מקלט, והבעיה שמאוד מדאיגה אותי לגביהן, והקושי שלהן והמצוקה שלהן זה הדיור הציבורי.

מיטל כהן: אני לא מבינה למה כשאישה שוהה בתוך מקלט לנשים מוכות למה היא לא יוצאת כבר עם הליך בירוקראטי מוכן אל מול משרד השיכון.

מיטל כהן: זאת אומרת, שאישה יוצאת ממעון לנשים מוכות, היא יוצאת חסרת זכויות בדיור ציבורי והיא צריכה את התהליך הבירוקראטי לבד להתחיל לעשות אותו - - -

עאידה תומא סלימאן: את האמת, זה לא צריך להיות המצב.

עאידה תומא סלימאן: העובדות הסוציאליות בתוך המקלטים אמורות, באם היא יוצאת לדיור עצמאי, להתחיל את התהליך כבר כשהן מתכוננות לעזיבה.

עאידה תומא סלימאן: אני אומרת את זה כי אני בעצמי ניהלתי את העמותה שניהלה מקלט לנשים ואני יודעת שתמיד עשינו את זה לפני שהן עזבו את המקלט.

עאידה תומא סלימאן: אז אם הן יוצאות בצורה פתאומית לא מאורגנת עם המקלט אז הן יוצאות בלי התהליך הזה.

מיטל כהן: אבל יש נשים, אני אומרת לך, שהן יצאו בצורה מסודרת והן לא קיבלו את הזכויות שלהן בדיור ציבורי.

מיטל כהן: הן באו אליי שאני אלמד אותן איך עושים זכאות לדיור ציבורי.

מיטל כהן: ואם יש פה מישהי, את רוצה?

קריאה: הזכאות היא - - -

עאידה תומא סלימאן: שנייה, שנייה.

עאידה תומא סלימאן: זאת הנקודה שרצית להעלות?

מיטל כהן: כן.

מיטל כהן: זה נושא מאוד חשוב שאישה לא יכולה לצאת ממקלט - - -

עאידה תומא סלימאן: אבל אני אומרת לכם, עובדות סוציאליות בתוך המקלטים, חלק מההתארגנות ליציאת האישה בעיקר אם היא יוצאת לחיים עצמאים ולא חוזרת הביתה והיא מבקשת, מתחילות את התהליך הזה.

עאידה תומא סלימאן: ויש תהליך מזורז אפילו, אני חייבת להגיד.

קריאה: זה 1450 לשלוש שנים.

קריאה: או שאת באה בתור אישה מוכה וזה הסכום שתקבלי שלוש שנים או שאת הולכת ואת לא מביאה מסמכים של אישה מוכה לדיור ציבורי.

קריאה: את לא יכולה לבוא עם מסמכים של אישה מוכה לדיור ציבורי.

קריאה: אני באתי - - -

רות מנע: אני יכולה להתייחס לזה?

עאידה תומא סלימאן: כן, רות.

רות מנע: זה שני מסלולים שונים.

רות מנע: מסלול ראשון זה סיוע בשכר דירה, הוא מסלול באור ירוק.

רות מנע: אנחנו חושבים שצריך למלט את האישה ממקום הסכנה ולתת לה סיוע בשכר דירה.

רות מנע: ברגע שקיבלת את הסיוע בשכר דירה אתה יכול גם במקביל, כפי שיושבת ראש הוועדה אמרה, יש עובדים סוציאליים בתוך המקלט שאנחנו בקשרי עבודה מולם, בממשקים מולם, מקבלים את החומרים וכבר בשלב הזה מכינים את החומרים כדי לתת את הזכאויות לדיור ציבורי.

רות מנע: אז ככה שזה בהחלט אפשרי וזה לא עובד זה על חשבון זה.

רות מנע: זה נעשה במקביל אבל לא רואה בעיה עם - - -

קריאה: אז כשאת הולכת לחברות שעובדים איתכם אומרים לכם, אם את באה עם מסמכים של עובדת סוציאליות שמגישה אותם את לא יכולה לקבל סיוע.

רות מנע: כי זה מסלול אחר.

רות מנע: אנחנו רוצים - - -

עאידה תומא סלימאן: שנייה, שנייה.

עאידה תומא סלימאן: אני חושבת שהתשובה הייתה מאוד ברורה.

עאידה תומא סלימאן: את הולכת ומתחילה את המסלול כיוצאת מקלט ואז את מקבלת את הסיוע בשכר דירה.

עאידה תומא סלימאן: ברגע שהתמקמת וישבת בתוך הדירה את מתחילה את המסלול השני של הדיור הציבורי.

עאידה תומא סלימאן: מה יותר טוב מזה?

קריאה: יש לי שאלה.

קריאה: את יוצאת מקלט, בלי עבודה, עם ילדים, להכניס אותם למסגרות.

קריאה: עד שאת הולכת, את הולכת לבקש סיוע, עד שלוקח זמן עד שמאשרים לך, גם כשהבקשה של ה- - - לוקח זמן.

קריאה: לוקח איזה חודש-חודש וחצי לאישור.

עאידה תומא סלימאן: תשמעו אני לא אתחיל עכשיו, זה לא תפקיד הוועדה, אבל אני אומרת לך, את אמורה להתארגן, או לא אגיד את, העובדים הסוציאליים במקלטים אמורים לארגן אותך ליציאה כך שאישה תצא עם כבר הזכאות לסיוע בשכר דירה.

עאידה תומא סלימאן: זה מה שאמור להיות.

עאידה תומא סלימאן: ואני יודעת שיש מקרים שנשים היו מוכנות לצאת ונאמר להן חכו עוד שבוע כדי שתצאו מצוידות בסיוע לשכר דירה.

עאידה תומא סלימאן: אז אם יש אי הבנה ואפשר לדבר אחר כך ולבדוק באופן ספציפי אם יש אי הבנה או חוסר פעילות נכונה מצד עובדים סוציאליים או הזדרזות אצל האישה לצאת מהמקלט לפני שכבר התארגנה כמו שצריך זה משהו אחר.

קריאה: יש לי שאלה, את חושבת שקל לאישה עם כמה ילדים להיות בתוך חדר במקלט, בתוך חדר אחד עם כל הילדים, להיות תקופה של שנה בשביל לקבל את כל ה- - - נראה לך שזה דבר קל?

קריאה: זה מאוד מאוד קשה.

עאידה תומא סלימאן: גברתי, אני יודעת שזה לא קל, אבל זה הרבה יותר קל מאשר להיזרק לרחוב בלי שקיבלתי כבר את הסיוע שמגיע לי בגלל שלא הייתה לי סבלנות להיות בחדר- - -

קריאה: - - -

עאידה תומא סלימאן: אני לא אתווכח עכשיו וזה לא הויכוח ואני מאוד מתנצלת שאני חייבת לקטוע את הדיון הזה.

עאידה תומא סלימאן: זה לא הויכוח.

עאידה תומא סלימאן: אני באה מהתחום, אני יודעת בדיוק, אולי יותר ממך אפילו על מה אני מדברת ואני אומרת, סליחה, לפעמים אנחנו צריכות לעשות פשרות בחיים שלנו כדי להגיע לאן שאנחנו רוצות להגיע כי אחרת אם המצב הוא לא היה ככה החיים שלנו היו נראים הרבה יותר טובים ולא היינו צריכות לקיים את הדיונים האלה.

עאידה תומא סלימאן: יש לי רשימה שבלתי אפשרי לעבור עליה כולה אבל אני אנסה כמה שיותר.

עאידה תומא סלימאן: עורכת דין הלה נויבך, איגוד מרכזי הסיוע לנפגעות תקיפה מינית.

הלה נויבך: שלום.

הלה נויבך: אני רציתי להעלות סוגיה – בדיון לפני שנה שהתקיים פה בוועדה עלה הנושא של הטיפול של החברות המשכנות בסוגיה של הטרדות מיניות ורצינו לדעת מה נעשה מאז בעצם.

הלה נויבך: האם - - -

עאידה תומא סלימאן: אתם לא הייתם מתחילת הדיון כאשר דיבר המנכ"ל?

הלה נויבך: כן.

הלה נויבך: אבל אנחנו לא יודעים האם יש איזשהו מעקב, כמה תלונות מגיעות, איך הן מטופלות, מה נעשה.

עאידה תומא סלימאן: אבל בדיוק המנכ"ל התייחס לזה ואמר שהם שכרו גורם חיצוני שיעשה את הבקרה והם הולכים לפתח מנגנון בקרה שיכלול גם דיווח שני.

הלה נויבך: זאת אומרת שבעצם אנחנו לא יודעים מה היה בשנה האחרונה, זה הכל צופה פני עתיד, מאז שנה שעברה לא נעשה דבר.

עאידה תומא סלימאן: עורכת דין חנאן, את יכולה?

הלה נויבך: אשמח להתייחסות.

עאידה תומא סלימאן: דווקא יש דיווח שאני קיבלתי לידיי בוועדה.

עאידה תומא סלימאן: אנחנו ביקשנו ואנחנו קיבלנו וחבל, הייתם יכולים גם לפנות לוועדה ולקבל את - - -

קריאה: לא ידענו, נשמח לראות אותו גם.

חנאן נג'ארה מנסור: שלום לכולם.

חנאן נג'ארה מנסור: מה שאני רוצה לציין זה מה שעשינו.

חנאן נג'ארה מנסור: אנחנו עשינו הרבה דברים.

חנאן נג'ארה מנסור: אני לא יודעת אם את נכחת בדיון הקודם לפני שנה.

חנאן נג'ארה מנסור: אנחנו קודם כל בנינו תקנון אחיד לכל החברות המאכלסות.

חנאן נג'ארה מנסור: התקנון קיים בכל החברות, אנחנו עקבנו אחרי זה, זה תלוי בכל מקום.

חנאן נג'ארה מנסור: יש תקציב לתקנון.

חנאן נג'ארה מנסור: התקנון תורגם לשפה הרוסית, אמהרית וערבית ותלוי בכל המקומות כולל בתוך אתרי האינטרנט של החברות.

חנאן נג'ארה מנסור: בתוך התקנון עצמו יש מבנה מסודר איך בדיוק הם מטפלים ומה האחריות של כל גורם בתוך החברה.

חנאן נג'ארה מנסור: בכל חברה, כעיקרון, מונתה עובדת שהיא לרוב, בכל משרדי החברות המאכלסות, לרוב זה עורכת דין שהיא מטפלת בעצם בתלונות של ההטרדות המיניות.

חנאן נג'ארה מנסור: בחברות הגדולות יש שתי ממונות, אחת ממונה על הטיפול בהטרדות המיניות של הלקוחות, שזה הדיירות והדיירים, והעובדת השנייה, הממונה השנייה, היא מטפלת בהטרדות של העובדות עצמן - - -

קריאה: חבל שהדיירים לא מקבלים את המידע הזה.

חנאן נג'ארה מנסור: המידע קיים - - -

עאידה תומא סלימאן: את הבאה בתור אז אם אפשר להתאזר בסבלנות.

חנאן נג'ארה מנסור: המידע קודם כל נגיש, כפי שאמרתי, באתרי האינטרנט של החברות, גם במשרד שלנו.

חנאן נג'ארה מנסור: גם אצלנו יש דף מצוין ממש על התפקיד שלי.

חנאן נג'ארה מנסור: רשום בדיוק לאן אפשר לפנות.

חנאן נג'ארה מנסור: ויש עוד מייל ייעודי שהוא המייל שמגיע אליי באופן ישיר לכל אלה שטענו שאנחנו שולחים תלונות לחברות המאכלסות והן לא מטפלות.

חנאן נג'ארה מנסור: אז יש להם מייל נוסף.

חנאן נג'ארה מנסור: מה שגם אמר כאן המנכ"ל לגבי חוברת מיצוי זכויות – גם שם מופיע מייל שאפשר לדבר ישירות עם משרד הבינוי והשיכון ולעקוף את החברות המאכלסות כאשר אותה דיירת או דייר חוששים שהתלונה שלהם לא תטופל.

חנאן נג'ארה מנסור: יש דוח חצי שנתי.

חנאן נג'ארה מנסור: אני רוצה להגיד לך שכל החברות הגישו דוח מסודר, כולל שמות הדיירות שהתלוננו, מה נעשה.

חנאן נג'ארה מנסור: הטיפול שנעשה הוא טיפול מאוד קשה.

חנאן נג'ארה מנסור: חברות גדולות של קבלנים וקבלני משנה פוטרו או הופסקה עבודתם באופן מיידי, לאחר כמובן שימוע.

חנאן נג'ארה מנסור: ואנחנו עושים את זה.

חנאן נג'ארה מנסור: אנחנו גם הכנסנו נספח שזה הסכם עם הקבלנים שבעצם אומר: דע לך, אם אתה או עובד מטעמך עובר עבירה על חוק ההטרדה המינית אנחנו מפסיקים איתכם קודם כל את ההתקשרות וגם יש שם הסכם שיפוי.

חנאן נג'ארה מנסור: ואפשר גם לחלט נכסים, לחלט כספים.

חנאן נג'ארה מנסור: אז הטיפול הוא בהחלט משהו שלא היה, הדברים נעשים כל יום.

חנאן נג'ארה מנסור: היום גם קיבלתי דיווח מחברת עמידר, היו שני מקרים לאחרונה וטופלו, קבלנים מאוד גדולים שהופסקה התקשרות עם שני קבלנים מאוד גדולים.

עאידה תומא סלימאן: אוקי.

עאידה תומא סלימאן: תודה.

קריאה: רק רציתי לשאול אם הייתה עלייה במספר התלונות בעקבות ה- - -

עאידה תומא סלימאן: עלייה למה?

עאידה תומא סלימאן: לפני זה לא היה רישום.

עאידה תומא סלימאן: אי אפשר לבדוק אם יש עלייה.

עאידה תומא סלימאן: זאת השנה הראשונה שאוספים את המידע הזה.

עאידה תומא סלימאן: ואני, מישהו לא מזכיר את זה, אני חייבת להגיד, אנחנו במצב הרבה יותר טוב בעניין הזה מהשנה הקודמת.

עאידה תומא סלימאן: ולמרות שלא אומרים, אבל חלק גדול מזה זה העבודה שנעשתה בוועדה וההמלצות של הוועדה שהקפדנו שהן ימולאו.

עאידה תומא סלימאן: ואני חייבת להגיד שגם היה שיתוף פעולה מצד המשרד ואנחנו נמשיך לפקח על זה.

עאידה תומא סלימאן: גברת לילה שוורץ.

לילה שוורץ: תודה רבה.

לילה שוורץ: אני מודה על ההזדמנות להיות פה ולדבר ולשמוע את הדברים.

לילה שוורץ: והדבר שהכי מרגש אותי זה לראות את הדור הצעיר עד כמה הוא פעיל.

לילה שוורץ: אני אזרחית ותיקה ואני עוסקת באמנות, אני אמנית ידועה, התפרסמתי בשנות ה-80, החיים בזבל, עשיתי בחירייה מיצג של 300 צילומי רום במזבלה.

לילה שוורץ: אבל זה רק תזכורת.

לילה שוורץ: אני גרה בדיור הציבורי ברמת אביב הירוקה, חס וחלילה מדינת ישראל לא בנתה את שני הבניינים האלה, זה פשוט תורם קנדי בשנות ה-60 תרם שני בניינים ולימים זה הגיע לחברת עמידר שתמיד אני אומרת, אחת החברות המושחתות ביותר בארץ ועבריינים או חלק מהחברה הזאת מנוהלת על ידי עבריינים.

לילה שוורץ: יעקב לנקרי בעבר, עד 2012-13 ניהל את שני הבניינים האלה, הוא היה אחראי על גוש מסוים - - -

עאידה תומא סלימאן: גברתי אנחנו נגיע למצב הקיים עכשיו?

לילה שוורץ: ברגע זה, זהו - - -

עאידה תומא סלימאן: כי אנחנו ממש לחוצים בזמן.

לילה שוורץ: תודה, בסדר.

לילה שוורץ: הוא קרא לנו כששני הבניינים היו חלק מהניהול שלו הוא קרא לנו נתינים לדיירי הדיור הציבורי.

לילה שוורץ: היום הוא קיבל פרס על זה שהוא קרא לנו נתינים, הוא היום אחראי על כל הנכסים של חברת עמידר.

לילה שוורץ: ויש חשד שהוא שולח עבריינים שיכו אותנו, יאיימו עלינו.

לילה שוורץ: ואני אגיד לכם - - -

עאידה תומא סלימאן: גברתי, בכל זאת הבנאדם לא נמצא איתנו.

עאידה תומא סלימאן: אני מבקשת, היו תלונות במשטרה?

לילה שוורץ: יותר מ-100.

עאידה תומא סלימאן: יש טיפול בתלונות האלה?

לילה שוורץ: הכל נסגר.

לילה שוורץ: יש חשד שהמשטרה מגינה על אנשי ציבור ולא על תושבי ישראל.

לילה שוורץ: אז אני רוצה לתת דוגמה ברשותך.

לילה שוורץ: כל בוקר אני קמה בבוקר או אנחנו קמים, במיוחד האזרחים הוותיקים, "תכיני טופס 17", "אני אדאג שתגיעי לבית חולים", "אני אדאג לגרש אותך מהדירה", "חכי חכי" - - -

עאידה תומא סלימאן: מה זה?

עאידה תומא סלימאן: מי, מי, מי?

לילה שוורץ: הם שולחים עבריינים שיאיימו עלינו.

לילה שוורץ: קשה לך להאמין?

לילה שוורץ: אנחנו גם מקבלים - - -

עאידה תומא סלימאן: לא, אני מנסה להבין גברתי.

עאידה תומא סלימאן: אני לא נוקטת עמדה.

עאידה תומא סלימאן: אני מנסה להבין.

לילה שוורץ: אני אומרת שיש חשד שאנשים מעמידר שולחים עבריינים כדי - - -

עאידה תומא סלימאן: שנייה.

עאידה תומא סלימאן: אתם יודעים על הסיפור הזה?

רות מנע: לא מכירה את האירוע.

עאידה תומא סלימאן: משרד השיכון מודע?

לילה שוורץ: יודע, יואב גלנט יודע, אני שלחתי לו מכתבים לכנסת.

לילה שוורץ: הם יודעים.

לילה שוורץ: ושלחתי מכתבים לעמידר והיו כתבות גם בעיתונים אם אתם תכתבו דיור ציבורי אז אתם תראו שהיו גם כתבות על הנושא ב-2013.

עאידה תומא סלימאן: אז אני רוצה לשאול שאלה כדי לייעל קצת את השיחה הזאת.

עאידה תומא סלימאן: מה את מבקשת מאיתנו?

לילה שוורץ: אני מבקשת מכם שתבדקו איך יתכן שבשנת 2018 מכים אזרחים ותיקים, מנסים לגרש אותם מהדיור הציבורי, גורמים לנזקים בזדון כדי להקשות עלינו.

לילה שוורץ: פה אני שומעת שלאנשים אין דירות אבל איפה שאני גרה יש דירות.

עאידה תומא סלימאן: אוקי.

עאידה תומא סלימאן: אני יכולה לבקש משהו?

עאידה תומא סלימאן: בגלל שלא אני ולא מי שנמצא ממשרד השיכון מוסמך לענות על הטענות האלה - - -

לילה שוורץ: הגברת היא לא ממשרד השיכון?

עאידה תומא סלימאן: גברתי, אני מנסה להגיד משהו.

עאידה תומא סלימאן: אני אומרת, שאלתי אותה, את מכירה את הסיפור, היא אמרה שלא.

עאידה תומא סלימאן: אז זה שיואב גלנט, השר, מכיר את הסיפור, זה לא עוזר לי עכשיו כי הוא לא נמצא פה.

עאידה תומא סלימאן: היא לא מכירה.

עאידה תומא סלימאן: גם היא כנציגת משרד לא מכירה את הסיפור.

עאידה תומא סלימאן: אני מציעה ככה – שאם יש לך התכתבויות עם משרד השיכון שאת שומרת אותן בהן דיווחת על מה שאת עוברת והתלוננת על מה שעושים ואת טוענת שעושים מחברת עמידר לאסוף אותן, להעביר לוועדה ועם העתק למשרד השיכון ואנחנו נדאג לטפל בזה.

לילה שוורץ: אני מאוד מודה לך.

לילה שוורץ: רק עוד שני דברים – פעמיים היו שריפות אצלנו בשני הבניינים, אחת מעל בלוני הגז ויש חשד שאישה מבוגרת הורעלה ומתה.

לילה שוורץ: דברים חמורים ביותר.

עאידה תומא סלימאן: גברתי, אני מאוד מזועזעת לשמוע את זה, אבל אני מבקשת את כל המידע הזה תעבירי לוועדה עם העתק למשרד השיכון ואנחנו נעקוב ונבקש תשובות ממשרד השיכון.

עאידה תומא סלימאן: הם יעשו את הבירורים מול חברת עמידר וידווחו לי.

לילה שוורץ: יש לי - - - הוכחות.

עאידה תומא סלימאן: גברתי, כל מי שפנתה בעבר לוועדה ואליי יודעת טוב מאוד שהיא מקבלת תשובות בסוף.

לילה שוורץ: מאוד מודה לך.

עאידה תומא סלימאן: תודה לך.

עאידה תומא סלימאן: תשמעו, אנחנו חייבות לסיים את הדיון כי יש עוד דברים בלו"ז שלנו.

עאידה תומא סלימאן: אם זה עניינים פרטניים של אישה ספציפית שיש לה בעיה בעניין הדיור הציבורי ממילא הם לא יוכלו לתת תשובה פרטנית עכשיו, הם יצטרכו לשלוח לי תשובה פרטנית.

עאידה תומא סלימאן: אז אני אבקש שאם זה תשובות פרטניות - - -

קריאה: ואם אני הולכת לרחוב בעוד חמשה ימים עם שבעה ילדים, מתוכם חמשה קטינים?

עאידה תומא סלימאן: עכשיו אני הבעיה שלך?

קריאה: משרד השיכון זה הבעיה שלי.

עאידה תומא סלימאן: אז אולי תתני לי לסיים את המשפט ואז אני אגיד את דברייך.

עאידה תומא סלימאן: אם זה מחייב תשובה שלוקחת בירורים וזמן אני מבקשת שתחכו אחרי הדיון ותרשמו את הפרטים שלכן וכך נוכל לברר באופן ישיר עם המשרד ולקבל תשובות וצוות הוועדה יחזור אליכן.

עאידה תומא סלימאן: ואם זה עניין שאי אפשר לקחת אותו וללכת הביתה עכשיו כמו המקרה שאת דיברת, רציתי להגיד את זה, את יכולה להעלות אותו אבל לא יודעת אם יוכלו לתת תשובה.

עאידה תומא סלימאן: אבל בבקשה.

חיה עופר: יש לי שבעה ילדים מתוכם חמשה קטינים.

חיה עופר: אני ב-15 לחודש נזרקת לרחוב אחרי שלוש שנים שכירות.

חיה עופר: בעלת הדירה שלי מכרה את הבית כי בעלה מאוד מאוד חולה חודשיים לפני תום החוזה.

חיה עופר: אין לי לאן ללכת, אני מורידה אוהל, לא יודעת עדיין איפה, עם כל החמשה קטינים שלי.

חיה עופר: הילדה שלי לפני חודשיים בת 9 הייתה מאושפזת בבריאות הנפש בגלל כל המצב.

חיה עופר: יש לי ילד בן 17 שיורד לפשע בגלל כל המצב.

חיה עופר: אני כבר נשברת, הבית שלי כבר חצי הרוס, אין לי לאן - - -

קריאה: אני יכולה לעזור לך בדיור ציבורי, תבואי ו- - - איפה שאני גרה.

חיה עופר: אני קיבלתי דירה ב- - - נתנו לי אישור לדירה, להכל, הדירה בתמ"א ועכשיו לקחו לי אותה והורידו אותי למספר אחד בתור כי הקבלנים ששיפצו את הדירה ברחו.

חיה עופר: אני לא יודעת מה נעשה עם משרד השיכון, אני רוצה בית ופתרון במיידי.

חיה עופר: אם לא, אני אעמיד מתחת לבית אוהל ואנחנו נביא את כל מי שצריך.

עאידה תומא סלימאן: אוקיי.

רות מנע: - - - להתייחס?

עאידה תומא סלימאן: בבקשה.

רות מנע: יש לנו באמת במקרים - - -

קריאה: תפני לגלנט.

רות מנע: במקרים מאוד מאוד חריגים - - -

עאידה תומא סלימאן: שנייה, שנייה, בואו נסגור את הישיבה ותפנו לגלנט.

עאידה תומא סלימאן: מה התשובה הזו.

עאידה תומא סלימאן: אני מבקשת מכן, יש נציגה של משרד השיכון שמנסה לענות.

עאידה תומא סלימאן: אם אתן רוצות לפנות לגלנט אתן לא צריכות את הוועדה הזו, תפנו.

עאידה תומא סלימאן: בבקשה.

רות מנע: אנחנו עכשיו מקיימים איזשהו פיילוט של סיוע בשכר דירה, מעבר לממתינים זה נקרא.

רות מנע: מי שמחכה בתור ואמורה לקבל דירה ושכר הדירה שלה הוא גבוה, אם זה חמשה ילדים קטינים אז זה 3900 - - -

חיה עופר: 3300 כי החוזה לשלוש וחצי - - -

רות מנע: פחות, אז זה 95% מערך הדירה.

רות מנע: אם יש קשיים בביטחונות כמו שהיא מתארת וגיוס ערבים אז אנחנו נרתמים לעניין הזה, באמצעות עמידר מאתרים להם דירה ועמידר נכנסת לגוף של הערבים והביטחונות הנדרשים ומטפלים.

רות מנע: אני כמעט בטוחה שלך זה - - - מה שם המשפחה?

חיה עופר: עופר.

רות מנע: אני כמעט בטוחה שלך כן ניתן האישור הזה - - -

חיה עופר: לא רוצה את האישור הזה, אני רוצה בית, אני מספר אחד בתור, למה שאני אחכה - - - אז הבן של - - - להביא עוד ילדים - - -

רות מנע: לא, לא, לא, זה לא עוד ילדים, זה פתרון זמני לקבלת דירה- - -

חיה עופר: אין פה זמני.

חיה עופר: זמני חיכיתי שנתיים לדירה ולקחו לי את הדירה.

חיה עופר: לא התאכלסתי עדיין.

רות מנע: אז אני אענה - - -

קריאה: אני אסביר לכם מה היה איתה - - -

עאידה תומא סלימאן: לא, לא, אל תסבירו לי.

עאידה תומא סלימאן: אני יודעת שזכותך לקבל דירה.

עאידה תומא סלימאן: אני לא עומדת על המלאי של הדירות הקיים ואם קיים או לא קיים אבל ישבתם בוועדה ושמעתם שיש בעיה במלאי הדירות לדיור הציבורי במדינת ישראל.

עאידה תומא סלימאן: עכשיו לצערי הרב את עומדת מול שני מצבים:

עאידה תומא סלימאן: או שאת הולכת ומקימה את האוהל כמו שאת החלטת וממשיכה לדרוש את הדירה או שאת עושה את המסלול שדיברה עליו ושמבטיח לך סיוע בשכר דירה עד שתקבלי את הדירה שמגיעה לך.

עאידה תומא סלימאן: אני לא זאת שאחליט מה הולך להיות.

עאידה תומא סלימאן: אני מציעה ככה – תי1שארי בקשר ותחליטי מה את רוצה לעשות ואם את תראי שאת לא מקבלת תשובות ומענה לצורך הקיים שלך עכשיו לקורת גג תחזרי אליי ותדווחי מה קורה.

חיה עופר: אבל אני - - - ברחובות.

חיה עופר: עוד - - -

רות מנע: נזמין לך מישהו שיאתר לך דירה ויעשה את כל החיבור לדירה - - - אין בעיה, את זה אני מוכנה לקחת על עצמי.

עאידה תומא סלימאן: תשמעו, בסופו של דבר זה לא תפקידה.

עאידה תומא סלימאן: ואני מאוד מתנצלת זה נשמע אכזרי, זה נשמע כאילו לא אכפת לי ואם לא היה אכפת לי תאמינו לי לא הייתי יושבת עד סיום הדיון הזה וכבר נכחו אצלי נשים ויודעות את זה, אבל תהפכו אותי לפקידה שמונעת מכם את הדיור.

עאידה תומא סלימאן: זאת לא אני שמחליטה בעניין הזה.

עאידה תומא סלימאן: אני מנסה לסייע, אל תשימו אותי במקום הזה כאילו עכשיו אני זאת שמונעת את הדירה הבאה מכן.

עאידה תומא סלימאן: אוקיי?

עאידה תומא סלימאן: תודה.

קריאה: אין עלייך.

קריאה: תודה רבה.

עאידה תומא סלימאן: כן, גברתי.

רוני: גברתי, אני הגעתי לכאן למעמד האישה ואני רשמתי את שמי ואני - - -

עאידה תומא סלימאן: אני בדיוק דיברתי לפני כמה רגעים ואמרתי אם זה עניינים פרטניים תחכו ואם זה לא עניינים פרטניים תעירו כי אני רוצה לסגור את הדיון.

עאידה תומא סלימאן: את יכולה פשוט מאוד להגיד לי, גברתי זה לא עניין פרטני, רוצה לדבר.

עאידה תומא סלימאן: בבקשה.

רוני: קודם כל אני חייבת לציין שאני מגיעה מאזור של - - - אני לא מעיר, אני גרה באזור של מועצה.

רוני: ודווקא עכשיו לפני הבחירות, יש עכשיו בחירות בכל הארץ ובחירות אזוריות באוקטובר.

רוני: והוחלט שאני אכנס לתוך המערכת של המועצה שלנו.

רוני: אני לא רוצה כרגע לשתף איזה מועצה ואיפה אני גרה וכו'.

רוני: אבל אני גרה במושב.

רוני: נולדתי במושב וגדלתי במושב.

רוני: כשאני מדברת על נשים אני חושבת, אם זכרוני אינו מטעה אותי, מגיל אולי 8, כיתה א', ב', אני כבר לקחתי לידיים שלי נשים וחיזקתי אותן להיות במעצמה שהרמתי אותן הכי גבוהה שרק אפשר.

רוני: וכל החיים זאת הייתה למעשה האג'נדה שלי לבוא ולחזק נשים.

רוני: אל תצלמי אותי בבקשה - - -

עאידה תומא סלימאן: אנחנו בשידור ישיר.

רוני: לא.

רוני: הדיון משודר ואני ביקשתי גם ממנה לא לצלם אותי ואני מבקשת גם מכם לא לצלם אותי.

רוני: תיכף אני אומר לך גם למה.

עאידה תומא סלימאן: שנייה.

עאידה תומא סלימאן: לפני שתגידי לי למה, אני שוב מזכירה, אנחנו בשידור ישיר, כל מי שיושב בבית שלו יכול לראות אותנו עכשיו ואת כדאי שתדעי את זה.

עאידה תומא סלימאן: אנחנו לא עוצרים את השידור.

רוני: שידור זה משהו אחר, באופן פרטי לפייסבוק זה משהו אחר.

קריאה: זה לא בפייסבוק, בערוץ הכנסת.

רוני: ערוץ הכנסת, אמרתי, שידור זה משהו אחר.

עאידה תומא סלימאן: שנייה.

עאידה תומא סלימאן: אני לא אהפוך עכשיו את הדיון כולו מה כן ומה לא.

עאידה תומא סלימאן: ברגע שמחליטים לדבר לשידור ישיר אין לי שום שליטה על מה שקורה.

עאידה תומא סלימאן: אז בבקשה.

רוני: אני ביקשתי באופן מכובד לא לצלם אותי באייפונים, נקודה.

עאידה תומא סלימאן: בסדר גמור, זכותך.

עאידה תומא סלימאן: בבקשה.

רוני: צנעת הפרט, יש את החוק הזה, מקובל, זה הכל.

עאידה תומא סלימאן: אני לא אוכל לדבר על צנעת הפרט כאשר אנחנו בשידור ישיר.

רוני: אנחנו לא ניכנס כרגע לחוקים גברתי.

עאידה תומא סלימאן: גברתי, את מוכנה להיכנס לדיון שלך?

רוני: אני אכנס לדיון שלי.

עאידה תומא סלימאן: בבקשה.

רוני: חזרתי ואמרתי – אני בת 45.

רוני: שנים קדימה בעזרת השם, ושנים אחורה, טיפלתי בכל הנושא הקשור לנשים נאנסות, לנשים שעברו הטרדה מינית קשה מאוד, לילדות שנאנסו ולילדות שחוו הטרדה מינית על ידי הוריהן, על ידי אחיהן, על ידי כל דבר שרק תרצי.

רוני: אני חקרתי את הנושא הזה על בוריו שאני יכולה היום להיות דיקן במשפטים על הנושא הזה.

רוני: אף אישה היום לא יכולה לבוא ולהגיד לי אני נאנסתי או אני הוטרדתי מינית או אני הוטרדתי במקום כזה ואחר מבלי שאני אסתכל על השפת גוף שלה ואני אקרא את השפת גוף שלה - - -

קריאה: חוצפנית ברמות - - -

עאידה תומא סלימאן: לא, לא, לא, אל תגרמי לי עכשיו להוציא אותך מהדיון.

עאידה תומא סלימאן: אני מבקשת, גברתי - - -

קריאה: אל תגרמי - - -

עאידה תומא סלימאן: אני מבקשת, גברתי, רוני, הדיון שלנו מתמקד בנושא דיור ציבורי.

עאידה תומא סלימאן: את לא תחליטי מה האמת של כל אישה עכשיו, אני מבקשת תתייחסי - - -

רוני: אבל - - -

עאידה תומא סלימאן: אני לא צריכה, עם כל הכבוד, אני כבר הודעתי שאנחנו בלחץ של זמן - - -

רוני: ממש שיח תרבות - - -

עאידה תומא סלימאן: אם נמשיך ככה אנחנו לא נמשיך, אוקיי?

עאידה תומא סלימאן: אף אחד לא ילמד אותי מה זה שיח תרבות ומה לא.

עאידה תומא סלימאן: אז אני מבקשת אם יש לך נקודה להעלות בעניין דיור ציבורי בבקשה.

עאידה תומא סלימאן: אם לא, את מוזמנת להגיע לכל דיון שקבוע בוועדה בנושא של הטרדות מיניות ותגיעי ותגידי את שלך.

עאידה תומא סלימאן: אבל עכשיו דיור ציבורי.

רוני: המשפט הבא שרציתי לבוא ולומר לך, גם במעמד האישה וגם בדיור הציבורי גברתי, שכל מכובדייך הם היו, כולל חגי רזניק, כולל מנכ"ל עמידר, כולל מנכ"ל משרד השיכון, אני רוצה כאן להוכיח לכולם פעם אחת ולתמיד ולהודיע אחרי שהודעתי אינספור פעמים בפייסבוק, כן, להודיע פעם אחת, אני לא עובדת משרד השיכון, אני לא עובדת עמידר ואין לי שום כוונה לעבוד לא בעמידר ולא במשרד השיכון.

רוני: אתן יכולות להיות רגועות.

רוני: דבר שני גברתי, יש פורום באינטרנט.

רוני: האינטרנט הוא חינמי לידיעת כולנו.

רוני: עמוד בפייסבוק הוא חינמי.

רוני: נפתח עמוד בפורום הדיור הציבורי, אוקיי?

קריאה: זה לא רלוונטי עכשיו - - -

עאידה תומא סלימאן: לא, לא, לא, את לא עונה, אני זאת שעונה.

עאידה תומא סלימאן: כשאבקש תשובה ממישהו אני אבקש אותה.

עאידה תומא סלימאן: בינתיים לא ביקשתי.

עאידה תומא סלימאן: אני רוצה, אם יש בעיות ואני כבר - - -

רוני: אני רוצה בתמציתיות - - -

עאידה תומא סלימאן: לא, לא, גברתי שנייה - - -

רוני: אני גרה רחוק מאוד מכאן ואני רוצה גם להגיע הביתה.

קריאה: ומה הקשר?

קריאה: תדברי לעניין.

עאידה תומא סלימאן: אם יש בעיות בינך לבין הפורום לדיור ציבורי אני מתנצלת זה לא המקום.

עאידה תומא סלימאן: זה לא התפקיד של הוועדה.

עאידה תומא סלימאן: אני לא אכנס לזה וזה לא התפקיד שלי וזה גוזל מזמנן של נשים שרצו להעלות נושאים שקשורים לדיור הציבורי.

עאידה תומא סלימאן: התפקיד של כנסת ישראל זה רגולציה, זה בקרה, זה חקיקה.

עאידה תומא סלימאן: אני לא אכנס - - -

רוני: תפקידה של כנסת ישראל זה לשמוע את האמת בפנים, גם את האמת שלי.

עאידה תומא סלימאן: אוקיי, זה לא כתוב בשום מקום.

עאידה תומא סלימאן: בואי שבי פה ותשמעי את כל השקרים שאני שומעת כל יום.

עאידה תומא סלימאן: מה אני אגיד לך, סליחה, אבל זה לא הולך ככה.

רוני: אנחנו שעתיים פה ולא מפסיקה - - - לשמוע שקרים, זה מזעזע.

עאידה תומא סלימאן: אוקיי.

עאידה תומא סלימאן: תלמדי ממני כושר ספיגה.

עאידה תומא סלימאן: אני מבקשת עכשיו, תשמעו, אני החזקתי את הדיון הזה בשיניים.

עאידה תומא סלימאן: אז אני מבקשת מכן, אני כמו כל שנה רוצה לסיים עם המלצות שמשפרות את המצב בדיור הציבורי.

עאידה תומא סלימאן: אתן תעזרו לי עכשיו בזה שתשמרו על שקט.

עאידה תומא סלימאן: ואני רוצה, אל תרימו לי ידיים, רק מי שרשומה.

קריאה: אני רשומה.

עאידה תומא סלימאן: זה עניין פרטני?

קריאה: לא.

עאידה תומא סלימאן: פרטני, אני אומרת, אל תרימו ידיים, תישארו, תפנו לוועדה אחר כך.

עאידה תומא סלימאן: זה לא יכול להיות.

עאידה תומא סלימאן: זה לא עניין עכשיו שאני פותחת איזה תכנית לפתרון הבעיות הפרטניות.

קריאה: זה לא פרטני.

עאידה תומא סלימאן: בבקשה, שני משפטים.

עאידה תומא סלימאן: אני רוצה באמת לסגור את הדיון.

עאידה תומא סלימאן: גם לצוות וגם לי יש לו"ז, אי אפשר למשוך את זה עד אינסוף.

עאידה תומא סלימאן: בבקשה.

פולינה מוגילניצקי גורוביץ: שלום, שמי פאלינה.

פולינה מוגילניצקי גורוביץ: אני באה ממעלה אדומים.

פולינה מוגילניצקי גורוביץ: אני אם חד הורית לארבעה ילדים, אני גרה בדירה שההורים שלי קיבלו ב-1998 לפני 20 שנה.

פולינה מוגילניצקי גורוביץ: רוב החיים שלי אני גרתי בדירה למעט כמה שנים שיצאתי עם בן זוגי לדירה נפרדת.

עאידה תומא סלימאן: גברתי זה לא פרטני?

פולינה מוגילניצקי גורוביץ: שנייה, אני אגיע לנקודה.

עאידה תומא סלימאן: גברתי, אני מבקשת מכן, תנו קצת כבוד לדברים שאני אומרת, אז לגשת לנקודה, אני מתנצלת.

עאידה תומא סלימאן: אתן מתחילות להלחיץ אותי כי יש לי לו"ז.

עאידה תומא סלימאן: אתן מכירות, בוועדות אחרות - - -

קריאה: אבל לא קל לה המעמד, היא נתנה את הרקע.

עאידה תומא סלימאן: אל תתווכחי איתי, אני מבקשת לא להתווכח.

קריאה: אני לא מתווכחת, אני מסבירה.

קריאה: היא נתנה את הרקע, עכשיו היא תגיע לנקודה.

עאידה תומא סלימאן: מה זה הדרכה עכשיו?

עאידה תומא סלימאן: אני מבקשת ממנה לדבר.

פולינה מוגילניצקי גורוביץ: אני רוצה להגיד שאני עומדת בכל הקריטריונים של הדיור הציבורי.

פולינה מוגילניצקי גורוביץ: אני הגשתי בקשה פעמיים וסורבתי.

פולינה מוגילניצקי גורוביץ: סורבתי מפני שהגשתי את כל המסמכים לבד וזה לא היה מאורגן ולא מסודר כמו שצריך.

פולינה מוגילניצקי גורוביץ: מתברר גם שבחברה המאכלסת לא היה רישום סדיר של התגוררות שלי בדירה והיום אני נאלצת להוכיח את הדבר שמובן מאליו.

פולינה מוגילניצקי גורוביץ: אני גרה בדירה קרוב ל-18 שנה עם, כמו שאמרתי, כמה שנים בודדות באמצע שאני יצאתי.

פולינה מוגילניצקי גורוביץ: שני ההורים שלי נפטרו.

פולינה מוגילניצקי גורוביץ: אבי נפטר לפני שנה, יש לו ארבעה ילדים שביניהם שניים קטנים.

פולינה מוגילניצקי גורוביץ: אני עובדת חצי משרה, מפרנסת יחידה ואני רוצה להפסיק לחיות תחת איומים.

פולינה מוגילניצקי גורוביץ: אני כבר קיבלתי מכתב פינוי.

פולינה מוגילניצקי גורוביץ: ואני מבקשת לעזור לי בנושא.

עאידה תומא סלימאן: תודה רבה, אבל שלא תעני לי ותגידי לי שזה לא פרטני והנקודה לא הגיעה.

עאידה תומא סלימאן: זה פרטני - - -

קריאה: את רוצה שאני אסביר לך את המהות?

עאידה תומא סלימאן: לא את לא תעני ואני ממש לא אוהבת את מה שקורה עכשיו.

קריאה: המהות היא שעמידר לא מנהלת רישום - - -

עאידה תומא סלימאן: גברתי לא נתתי לך זכות דיבור.

קריאה: לא הקשבת למהות שלה.

עאידה תומא סלימאן: אני הקשבתי והקשבתי טוב מאוד ואת לא תחליטי אם אני הקשבתי או לא הקשבתי.

עאידה תומא סלימאן: וחבל, חבל להביא אותי לנקודה הזו.

עאידה תומא סלימאן: זה נושא פרטני, אני מבקשת - - -

קריאה: זה לא, היא מנהלת דיון הוכחות ועוד נשים רבות מנהלות דיון הוכחות מול עמידר.

עאידה תומא סלימאן: אפשר להוציא את הגברת מהאולם?

קריאה: כי אמרתי שני דברים שהם לא לטעמך?

קריאה: לא כי את אומרת דברים לא לטעם כל הפורום פה.

קריאה: היא אמרה לא פרטני והציגו פה דבר פרטני.

קריאה: כי היא לא - - -

עאידה תומא סלימאן: את לא מכבדת את הדיון הזה.

עאידה תומא סלימאן: אני מבקשת ממך.

עאידה תומא סלימאן: חבל, באמת חבל.

עאידה תומא סלימאן: כל מי שהגיע לוועדה הזו יודע טוב מאוד כמה אני מכבדת את הנשים שמגיעות.

עאידה תומא סלימאן: אני רק מבקשת דבר אחד, לכבד אותי ואת הוועדה.

עאידה תומא סלימאן: אני מבקשת ממך גברתי, את הפרטים שלך ואת מה שהקראת להעביר לוועדה ואנחנו נטפל מול משרד השיכון.

עאידה תומא סלימאן: ותהיי בטוחה שאנחנו נטפל מול משרד השיכון.

יעל קסטן רבסקי: מוזמנת גם לסיוע המשפטי.

עאידה תומא סלימאן: אני רוצה לסיים את הדיון הזה ולסכם.

עאידה תומא סלימאן: אני מאוד מודה לכל אלה שהגיעו.

עאידה תומא סלימאן: אני תמיד יודעת שהדיונים האלה הם טעונים.

עאידה תומא סלימאן: הרבה רגשות והרבה כעסים ואמרתי את זה בהתחלה ובצדק רב.

עאידה תומא סלימאן: אני יודעת שקשה לכן ואני יודעת שקשה עם כל הנושא של בעיית הדיור הציבורי.

עאידה תומא סלימאן: אנחנו מסמנות עכשיו לאחר שנה של עבודה, שנה וחצי, עבודה מאוד קשה, שהתקדמנו בנושא של רגולציה מאוד ברורה ותקנון של מניעת הטרדה מינית לדיירות הדיור הציבורי.

עאידה תומא סלימאן: אני קוראת לכן, ושוב מדגישה את זה, אתן הבקרה הכי טובה אם העבודה שביקשנו ועשו משרד השיכון וחברות משכנות, אני אומרת לכן, גם החברות המשכנות פיתחו לעצמן את התקנון, ואם העבודה הזו כן מתבצעת אני קוראת לכן תגישו תלונות במקרה וזה קורה.

עאידה תומא סלימאן: ואנחנו נפקח באמת שזה מתבצע.

עאידה תומא סלימאן: אני מהישיבה הזו קוראת לכל הנשים שהעלו מקרים פרטניים לשלוח לנו לוועדה, אנחנו נמשיך את הקשר מול משרד השיכון וננסה לתת מענה כמה שיותר מהר.

עאידה תומא סלימאן: אני קוראת לשרי הממשלה ולראש הממשלה ובמיוחד לשר האוצר לאמץ לפחות, אני לא בקיאה בכל התכנית ואני לא אחראית על כל התכנית של לגור בכבוד, אבל לפחות את הפרק שמתייחס להגמשת הקריטריונים ולנושא של דיור לפגועי נפש, וגם לנושא של המזונות והדיסריגרד, לאמץ את ההמלצות האלה.

עאידה תומא סלימאן: אני אפנה בכתב ואני גם כן, כמו שאמרתי, אני קובעת פגישת עבודה עם שר האוצר כדי לנסות ולקדם את הנושא הזה.

עאידה תומא סלימאן: שנה לקח כדי שהמשרד באמת יגיש את התכנית שהבטיחו לי בישיבה הקודמת.

עאידה תומא סלימאן: סגן השר ז'קי לוי ישב בוועדה הזו והבטיח שהם יעשו את זה.

עאידה תומא סלימאן: הם הגישו את התכנית, עכשיו יש לנו את המאבק על אימוץ התכנית הזאת לפחות בקריטריונים ואנחנו נמשיך את המאבק הזה.

עאידה תומא סלימאן: אני מודה לכל אחת שבאה ודיברה על הנושא האישי שלה והפרטני.

עאידה תומא סלימאן: ואתן, אני מבקשת מכן סליחה אם הצלחתן קצת להוציא אותי מהרוגע שלי, אני מתנצלת, אני אף פעם לא אוהבת לעשות את זה אבל אתן גם כן בשנה הבאה, אם יתקיים הדיון הזה בראשותי אתן כבר יודעות איך אני אוהבת לנהל דיונים.

עאידה תומא סלימאן: תודה רבה.